1. 1900-1939 bizkaiera literatur prosa b. garitaonandia 0134\nIpiniya zan baita bere, esconduac bizitzaco naigabe ta zartzaroco argaltasunac eruaten batac bestiari lagunduteco.\n2. 1900-1939 bizkaiera literatur prosa ibarg 0353\nBiok ikusi begiez semeen semeak irugarren eta laugarren belauneraiño, ta opagarri dan zartzaroraiño eldu beitez.\n3. 1900-1939 bizkaiera saiakera-liburuak eguzk gizauz 0031\nOrain, ostera, berezko gexo, laneko ezbear eta zartzarorako laguntza ta sorospidea olako edozein langillek dauko.\n4. 1900-1939 gipuzkera antzerkia a ortzuri 0104\nARTZAB, - (11, A) ¿Zampacirc;rtzaroan nor eztek lepozale?.\n5. 1900-1939 gipuzkera antzerkia j. karraskedo 0019\nBarto. - Pentsamentu txarrak... Ori errez al da, Katariñe? Ezta errez, ez...! Zartzaroan kalera etortze onek....\n6. 1900-1939 gipuzkera literatur prosa elizondo loretegi 0097\nZartzaroan asko laguntzen ziola esaten zion, eta ondoezean ere beste iñork baño geyago.\n7. 1900-1939 gipuzkera saiakera-artikuluak etxeg itzaldiak ii 0157\nZarrtzaroan sarrtu naizelako au esaten dedala,(...).\n8. 1900-1939 sailkatu gabeak hilabetekari, noizbehinkariak,..... m. mujika 00211\nEsku-makillea lez da siñismena gure ezagupidearentzat, diño San Krisostomo'k; zartzaroak argaldurik daukan gorputza berez ezin ibilli izaten da, baña eskumakilleagaz ederto; alantxe gure ezaupide argal au be, berez ibilteko argal ta itxu dan gayetan, siñismenaren makilleagaz, urratz baten oker barik, ederto ibilten da zeruko egi-bidean.\n9. 1900-1939 sailkatu gabeak hilabetekari, noizbehinkariak,..... jzale 1931 00169\n?Zetan nekatu ainbeste lanean, lertuarte lan egin arren zartzaro oberik izateko itzaropenik ezin izan ba'dai?\n10. 1940-1968 bizkaiera poesia alzola 0047\nurtez beterik zagoz\n11. 1940-1968 gipuzkera antzerkia lab 0114\nPetri[killo] - Ez dago beldurrik, gazteak ez ditu austen, berak ez ba ditu puskatzen. Zartzaroan austen dira berez. (Txintxarri otsa entzun bedi).\n12. 1940-1968 gipuzkera liturgia or mb 0708\nAin zuzen, zure aide Elisabet ere, zartzaroan aurdun gertatua, eta agor omen zana, sei illabeteko dago; eziñik ez baita Jainkoarentzat.\n13. 1940-1968 gipuzkera literatur prosa onaind virgil 0215\n14. 1940-1968 gipuzkera literatur prosa onaind virgil 0215\nAuekin gudukatu zuen Alkide sendoaren aurka; neroni ere auetara egiña nintzan, odol obeak kemena zemaidanean, ene bi lokietan zartzaro barne-jaleak ainbat zuritasun oraindik edatu etzunean.\n15. 1940-1968 gipuzkera saiakera-artikuluak k. iturria 0083\nZartzaro bete-betean zegon.\n16. 1940-1968 gipuzkera saiakera-liburuak f. mendizabal 0003\nOrra, Isabel zure lengusiñak, zartzaroan seme bat biztu du; eta antzu omen zana, seigarren illabetean dago.\n17. 1940-1968 gipuzkera saiakera-liburuak or 0049\nMirabiel visu = ikusteko arrigarria; nefas est dictu senectutem miseram esse = zartzaroa doakabea dala ez da esatekoa.\n18. 1940-1968 gipuzkera saiakera-artikuluak zait 0285\nZaude zartzaroari begira.\n19. 1940-1968 gipuzkera saiakera-artikuluak t. aristizabal 0032\nEmakumeak kendu dira lur lanetik; zarrak ez dute lanik egiten, ta zartzaro sariya badute.\n20. 1940-1968 gipuzkera saiakera-artikuluak f. etxeberria 0480\n21. 1940-1968 sailkatu gabeak ahozkoak jmb 0272\nBañan icusten bazuan ere biciric bere emaztea, laister jaquin zuan oatzean ill zituanac cirala bere Aita eta Ama, ceinzuc eramaten cituan emazteac, Erraiñ onac becela, bere echera, senarra campora juan zanean, beren zarzaroa obetogo igarotzera ta socorritcen cituala beren ordu guztietan, emanic azquenic bere guela eta oatcea vicitecen arteraco.\n22. 1940-1968 sailkatu gabeak hilabetekari, noizbehinkariak,..... j. urresti 00001\n23. 1940-1968 sailkatu gabeak hilabetekari, noizbehinkariak,..... j. urresti 00001\n¿ Ezin ete geinkez aldatu era bi auek? ¿ Ezin ete geinke Aberria ganako maitasuna geure buruaren, sendiaren, zartzaroko lasaitasunaren aurretik jarri?\n24. 1940-1968 sailkatu gabeak hilabetekari, noizbehinkariak,..... euzko deya 1959 00001\nBaño zartzaroak jo gaituztenei areago.\n25. 1940-1968 sailkatu gabeak hilabetekari, noizbehinkariak,..... euzko deya 1959 00002\nZartzaroa arrapatu, etxera nai eta ezin; sukalde baster bat izan amets eta bere ordez kanpoko aizearen ozkirria.\n26. 1969-1990 bizkaiera antzerkia larrak 0212\nEgun onetan bizirik gelditu, ta zartzarora eldu dadinak, urtero yai egingo yautsek bere auzokoai aurreko egunez, eta onan esango yautsek: Kirispin Guren da biar: eta gero, besoa billusturik, zauratzak erakutsiko yautsezak, eta esan: Kirispin egunean artu nebazan zauriok.\n27. 1969-1990 bizkaiera saiakera-liburuak onaind 0011\nEta, ain zuzen be, mikrobio edo xomorro orren egonlekua, geienik beintzat, surra ta eztarria dira; prest dagoz beti, ta, giro ona aurkitzean, laster dagie salto birikietara, gure umezaro ta zartzaroan batez be.\n28. 1969-1990 euskara batua ahozkoak zahar hitz 0023\n- Haurzaroan (haur denboran) ikasiak zaharzaroan orroit\n- Haztura txarrak sortzetik hiltzeraino\n- Amaren sabeleko kutsua (jaidura)\n- Iguzki epelean hazia: gastatua\n- Odola: ehun idi pare baino azkarrago\n- Hoiek dituzu mailu beraz joak!\n- Senide (haurride) urrunekoa baino hobe auzo urkoa (hurbilekoa)\n- Bizia laburra da bainan zorigaitzek luzatzen.\n29. 1969-1990 euskara batua antzerkia i. irizar 0102\nJOANES: Bizi guztian horrela ibili gaituk ba, zahartzarora osasun ederraz ailegatuz.\n30. 1969-1990 euskara batua administrazio-idazkiak kllegea 1984 0024\nHaurrekiko, gazteekiko, zahartzaroarekiko, atseden eta egurasketarekiko politika, Euskal Herri Osoaren Erakundeek alor hoietan artez ihardutzearen kaltetan gabe.\n31. 1969-1990 euskara batua ikasliburuak uzei 0129\nDena den, ondo kostatako aurrerapena izan da arlo honetakoa, gaurko zailtasunak direla medio, hala nola: enplegua sortzea zailtzen duten kuota enpresarial handiegiak, gaixotasun, zahartzaro edo langabezia, etab.engatiko gastuen egundoko igoera.\n32. 1969-1990 euskara batua haur-/gazte-literatura x. etxaniz 0019\ntxikia bien erdian.\n33. 1969-1990 euskara batua haur-/gazte-literatura j. urkijo 0018\nBaina zahartzaroa helduta, toki urrun eta miragarri haietara egindako bidaien hutsune handia sentiturik, egunero egiten zuen ibilalditxo bat porturaino, untziak arrantzatik itzultzen ikustearren.\n34. 1969-1990 euskara batua poesia p. ezkiaga 0079\nNire haragizko arbasoak dira\nzimurturik, odolik gabe,\n35. 1969-1990 euskara batua poesia p. zabaleta 0147\nMojek klausura dute\nmingainean dute kandadua\nta giltza galdua\n36. 1969-1990 euskara batua literatur prosa j. belmonte 0096\nLehenengoa aintzinatik etorrita, gaztetan izan nuen sentimendua, oraindino dirauena; bestea, aitzitik, gogora etorri berria, zahartzarora heltzean gaztetan egin denagatik sentitzen dena, hain zuzen ere.\n37. 1969-1990 euskara batua literatur prosa l. dorronsoro 0052\n- Zaude isilik, jauntxo erantzun zion Zoramenek, egin otoitz Jainkoari, dena ongi irtengo da eta; begira, nik ez dakit diodana egia den ala ez: isildu gabe jarduten naiz esamesaka, eta ez da harritzekoa izango zertan edo hartan asmatzea; nik, ordea, aldegin ez ezazun, zuri argudioak ekartzen asmatu nahi nuke, bihotza baretu eta gurasoekin, hauei zahartzaroa gozatzen, gera zaitezen; ez nago, egon ere, batere ados Flandes-ako joan-etorri horiekin, batez ere zu bezain adin gazteko mutikoek egin behar dituztenean.\n38. 1969-1990 euskara batua saiakera-artikuluak sm 1023\nTenek, bere zahartzaroko ajeen artean bizialdiak ere izaten zituen eta hala adierazi zigun 1964.ean Ondarroan Txomin Agirreren mendeurrena ospatzeko eratu ziren literatur lehiaketetan, nekazari bizitzari buruzko gaian lehen saria irabaziaz.\n39. 1969-1990 euskara batua saiakera-artikuluak a. sagarna 0042\nZahartzaroan maiztasun hauetako entzumena galdu egiten da.\n40. 1969-1990 euskara batua saiakera-artikuluak g. nazabal 0009\nBerrabiltzailea Sendabide honen ekintzak gaisoaldi ondoko gorputzeko eta buruko zuzperraldira zuzenduak daude, eta sektorerik malderrenak (subnormalitatea, alkoholismoa, zahartzaroa, elbarriak, etab.) gizartean integratzera ere bai noski.\n41. 1969-1990 euskara batua saiakera-artikuluak r. manjon 0013\nEtxahun haragizko heroia da (edo ez da heroia, nahi bezala); makurtu egiten da aitaren esanetara, baina zerbaitek dihardu makurtzea iraunkor eta erabateko izan ez dadin, zahartzaroan ere sendiaren onespenik ez baitu, Graxik edo beste edozerk eraginda.\n42. 1969-1990 euskara batua saiakera-liburuak p. xarritton 0437\nBere Akademian ibili solas eta eztabaiden oihartzuna eman nahi izan diguke zahartzaroan Platon-ek.\n43. 1969-1990 euskara batua saiakera-liburuak j.m. torrealdai 0006\nInmobilismoa ere txaretsi dezagun, zahartzaroaren ezaugarri da eta.\n44. 1969-1990 euskara batua saiakera-liburuak j.m. torrealdai 0006\nEuskal kulturak, beraz, zahartzaroaren mundu ankilosatua eta adoleszentismoaren mundu txikia, biak indar berarekin arbuiatu behar ditu.\n45. 1969-1990 euskara batua saiakera-liburuak jmmuj 0161\nIritzi guzti hauek Horkheimer zaharrak adierazi zituelako edo, zahartzaroko txorabioek sortarazitako amets ilunen fruitu huts aurkitu ditu askok.\n46. 1969-1990 euskara batua saiakera-liburuak k. bizkarra 0014\nZahartzaroa heltzean, energia hori apurka apurka galdu egiten da; prozesu hau pertsonen zahartzaro goiztiar normalean arinago gertatzen da hauek izaten dituzten gaixotasunak direla eta.\n47. 1969-1990 euskara batua saiakera-liburuak i. sarasola 0387\n48. 1969-1990 euskara batua saiakera-liburuak euskegoeraipar 0026\nHonez gainera oporretako edota zahartzarorako bigarren egoitzak izugarri gehitu dira: Donibane Lohitzune %64, Miarritze eta Hendaian %38.\n49. 1969-1990 euskara batua saiakera-liburuak gasteiz 0010\nTankera erromantikozko joera zaharrak gizartea gorputz biziduna bailitzan ulertzen saiatu ziren: zuztar bat bezala sortzen zen, urratutako beste kultura batetik bereizirik, batzutan...; haurtzaro zezel arriskutsuzko une batzu zituen...; gero gaztaro idealista eta herronkari bat irabazten zuen...; heltzaroko betetasunean hedatzen zen... eta itzuriezinezko zahartzaroko desosaketagatik mantsoki itzaliz zihoan: beste kultura batentzat oroitzapen eta lokatz elikagarri bihurtzen zen berriro.\n50. 1969-1990 euskara batua saiakera-liburuak m. aramendi 0044\nHerrialde behedesarroilatuetan, batazbesteko adina askoz baxuagoa da eta gehienetan, 40 urteak betez geroz, gizakia zahartzaroan sartzen da.\n51. 1969-1990 euskara batua saiakera-liburuak azterketa semiologikoa 0067\nZahartzaroan bere heriotzak zentzu bat izan zedin, agintarien eskultura baten gainera botako du bere burua.\n52. 1969-1990 euskara batua saiakera-liburuak sagardoa 0156\nZahartzarora iritxi gabe, gaztaroan gelditu direla sagar hoiek, esan dezakegu.\n53. 1969-1990 euskara batua saiakera-liburuak x. odriozola 0043\nBisir haundiaren eskupeko banatzailea\nSukaldelariak eta kafelaria\nSoliman zahartzaroan, bi gerlariek lagunduz.\n54. 1969-1990 gipuzkera bertsoak joxe m. lertxundi 0075\nBakoitza oroi bedi\nlanean lertu dana\netxe ta auzuan;\nzartzaroa bear du\nantxe atseden dezan\n55. 1969-1990 gipuzkera literatur prosa tx. garmendia 0126\nBeraz, zartzarora irixten bagera, izango degu egitazko Garizuma.\n56. 1969-1990 gipuzkera saiakera-artikuluak k. garmendia 0006\nBata-bestearen billa txikitatik oituta sartuko gera zartzaroan.\n57. 1969-1990 gipuzkera saiakera-artikuluak k. garmendia 0006\nAzitan - umetan - loretan - gaztetan - uztan - zartzaroan - beti billa, beste baten billa, gizon billa, maite billa, lagun billa, neska billa, seme billa....\n58. 1969-1990 gipuzkera saiakera-artikuluak a. arrinda 0002\nIñigo bera zebillen naastuta zaartzaroan: 1555`an berak zionez 62 urte zeuzkan.\n59. 1969-1990 gipuzkera saiakera-artikuluak a. arrinda 0004\nBeti izan zuan musika-zaletasuna Iñigo`k eta Erroma`n zaartzaroko gaixotasunak gaintzeko musikak asko laguntzen zion.\n60. 1969-1990 gipuzkera saiakera-liburuak etxde 0023\nHelduaro guztian eta zahartzaroan ere bai beharbada, Zuberoa`ko Basabûria`n artzaingoan zenbait aldiz; herriz-herri bertso kantari, eskean, haurrei dotriña erakutsiz, beste batzutan; eta aberats eta bihotz honeko jendeak bertso truk opa zioten oturuntzetara hurbilduz ahal zuen guzietan.\n61. 1969-1990 gipuzkera saiakera-liburuak s. aranbarri 0177\nEta, bere zartzaroan, Bizkargi`ko etxalde zaarra berritu eziñak ematen dion ikus-miña nabaitzen du.\n62. 1969-1990 sailkatu gabeak astekari eta hamaboskariak m. olazar 0001\nGotzaiñak zartzaroan egiten zirala uste izaten dogu, baiña beti ez zan orrelan izaten.\n63. 1969-1990 sailkatu gabeak astekari eta hamaboskariak zer 1986 0001\n14.- Simone de Beauvoir idazle frantzetar ospetsua il da zartzaroan Paris'en: eten bako burruka gogorra, emakumearen eskubideak giza-mailla barruan lortzeko.\n64. 1969-1990 sailkatu gabeak hilabetekari, noizbehinkariak,..... herria 2000 eliza 1988 0001\nBatzuk, zahartzaroak janda edo beste arrazorik jota, frakasoan gozatzea baino ez dute ahotan zakurrak bere zauriak miazkazten dituen eran.\n65. 1969-1990 sailkatu gabeak hilabetekari, noizbehinkariak,..... gure erria 1972 0001\nBaserritarrak beti illetotsu ibilli izan dira, kale-langillien moduko asegurorik eztaukiela-ta: zartzarokoa, miñartzen danekoa, geixo-aldi ta operaziñoetakoa....\n66. 1969-1990 sailkatu gabeak hilabetekari, noizbehinkariak,..... urraspide 1982 0001\nGero, behin ondo irakurgaia mamituz atera itzazu zeure kontuak: gure historiaren haurtzaroa, gaztaroa, zahartzaroa, heriotzea ala zer arraio bizi dugun konturatu arte.\n67. 1991> euskara batua antzerkia x. gereño 00020\nNi zahartzaroan nago eta bista zaindu egin behar dut.\n68. 1991> euskara batua ikasliburuak murgil/4 00096\n- Zahartzaroa: Laguntza asko jasoko ditu. Urteko osasun gastuak: 1.000 dolar.\n69. 1991> euskara batua ikasliburuak murgil/4 00096\n- Zahartzaroa: Zahartzaroa iristean bihotzeko ondoezez edo minbiziz hilko da. Bere herriak urtean dolar bat edo gutxiago erabiliko du bere osasunean, berak ezin izango baitu ezer ordaindu.\n70. 1991> euskara batua ikasliburuak hizkliter/ubi 0095\nMaita ezazu arratsa (une tristeak); ontzat har itzazu, gorde oroitzapenak. Zahartzaroa, metafora.\n71. 1991> euskara batua ikasliburuak zer irakurri 0115\nAkaso horregatik ziurtatu zuen bere kanitxearen zahartzaroa.\n72. 1991> euskara batua ikasliburuak l. anselmi 0105\nD) Zahartzarora heldu zenerako lur honetako leku guztiak ezagutzen zituela.\n73. 1991> euskara batua haur-/gazte-literatura a. kazabon 0109\nGaztetakoak edo zahartzarokoak, Mieltzoren gauzak behintzat.\n74. 1991> euskara batua liturgia meza liburua 00152\n- Nire adinari ez dagokio itxurak egiten ibiltzerik; gazte askok usteko du, Eleazar larogeita hamar urtetan jentil bihurtu dela; eta bizi iheskor hau apurtxo bat luzatzeagatik, gazteak okertu egingo dira, nik egindako itxurakeriagatik; eta hori nire zahartzaroa zikintzea eta lotsagarri egitea izango litzateke.\n75. 1991> euskara batua liturgia meza liburua 00152\nHorregatik orain nire bizia kementsu emanez, nire zahartzaroak merezi bezalakoa agertuko naiz; eta gazteei jarraibide ederra utziko diet, gure Lege agurgarri eta santuagatik horiek ere gogatsu eta kementsu bizia ematen ikas dezaten.\n76. 1991> euskara batua literatur prosa lasa denboraldi 0039\nHorrela, zahartzarorik ez, ez eta arriskurik: izua ez da frantsesa.\n77. 1991> euskara batua literatur prosa a. lertxundi 0080\nSoldaduburuen zein gorteko nobleen artean ikusia nintzenez, ez dagokigunen bat maitatu ohi dugu gehienetan, eta horrek aurreratzen digu zahartzaroa.\n78. 1991> euskara batua saiakera-liburuak touring 00019\nHirurogeita hamabost urte urte asko dira bizitzaren edozein alderditan, kolektiboentzat nahiz kolektibo horietako kide diren pertsonentzat. Talde asko, diren motatakoak direla sozialak, politikoak. kirol-mailakoak... sortzen dira, baina gutxi dira luzaroan irauten dutenak eta are gutxiago ondo eramandako hirurogeita hamabost urteko zahartzaro duina lortzen dutenak.\n79. 1991> euskara batua saiakera-liburuak i. iñurrieta 00229\nkanpo utzi beharko litzateke, sexu bati bestearen ahuleziak eman besterik egingo ez lukeenean; eta zahartzaro negargarri baterako prestatu, gaztaro lotsagarri batengatik.\n80. 1991> euskara batua saiakera-liburuak i. iñurrieta 00289\nLegeek esklaboak gaixotasunean eta zahartzaroan zainduta egon daitezen arduratu behar dute.\n81. 1991> euskara batua saiakera-liburuak l.m. bandres 0107\nHala ere, Lurraren inguruko Eguzkiaren itxurazko higidura adierazteko Platonen zikloak erabil zitezkeen (sistema astronomiko hau geroago Hiparkok eta Ptolomeok garatu zuten) nahiz eta dirudienez, Platonek berak, bere zahartzaroan, higitzen zena Lurra zela esan.\n82. 1991> euskara batua saiakera-liburuak p. agirrebaltzategi 0302\nEstilo-irizpide ezberdinak, bata bestetik independenteak, erabiliz, atera ahal izan zen horren Elkarrizketak saileko halako multzoa Sofista, Politika (ing. Statesman), Filebo eta Timeo, hain zuzen Platonen zahartzarokoak direla.\n83. 1991> euskara batua saiakera-liburuak p. iztueta 0165\nZahartzaroan, bere herrira itzulita, idazten segitu zuen.\n84. 1991> euskara batua saiakera-liburuak a. martinez 0062\nTeoria honen arabera, dinosauruak espeziearen zahartzaroaren lekuko izango lirateke.\n85. 1991> euskara batua saiakera-liburuak j. kalzada 0101\nXXXI. Jarrai dezagun, hortaz; norbaitek gaindegitik behatuko balu bere ingurua, poetek esan ohi dutenez Jupiterrek egiten duen antzera, ongi ikusiko luke zenbat lazeriaren arriskutan dagoen gizakien bizitza, zein nekoso eta likitsa den euren jaiotza, zein neketsua hazkuntza, zenbat laido-arrisku dituen haurtzaroak, zenbat izerdi botatzera bideratuta gazteria, zein astuna den zahartzaroa, zein gogorra hil beharra, zenbat triskantza egiten duen eritasun-andanak, zenbat mehatxatzen duten zorteek (...).\n86. 1991> euskara batua saiakera-liburuak p. iztueta 0021\n2 Damas Catequistas izeneko Kongrazioan sartu zen 34 urterekin. Amerikan 47 urte egin ondoren, Loiolako komentura erretiratu zen zahartzaroan eta bertan hil 1979-VI-26an 90 urterekin, Institutuan 56 urte eginda gero. Komentuan esan didatenez (Elkarrizketa Loiolako Damas Catequistaseko Ama Nagusiarekin, 1897-II-13), erlijiosa oso jarraibidezkoa omen zen, santa fama zeukana. Baina, bide batez, sinestezinezko beste gauza harrigarri hau ere jakin dut Jose Mari Aranalderengandik: alegia, euskara erabat ahaztu zuela, hitz solte batzu ezik (Elkarrizketa J.M. Aranalderekin, Donostia, 1987-I-22). Zentzu batean, konprenitzekoa ere bada, Amerikan 47 urte egin bait zituen, eta horietatik hainbat Quito-n. Horregatik jarri zion, hain zuzen, Quito'n arrebarekin izena idazlan honi..\n87. 1991> euskara batua saiakera-liburuak elhuyar 0029\n88. 1991> gipuzkera saiakera-liburuak m. ugarte 0188\n(Aro) Aurtzaro, zartzaro, zurtzaro, alarguntzaro, umetzaro\n89. 1991> gipuzkera saiakera-liburuak i. olea 00050\n90. 1991> sailkatu gabeak astekari eta hamaboskariak m. agirre 0019\n- Eztia, haurtzaroan eta zahartzaroan kontsumitu behar da batez ere.\n91. 1991> sailkatu gabeak astekari eta hamaboskariak m. agirre 0019\nHaurtzaroan hazteko eta zahartzaroan makalaldietatik irtetzeko.\n92. 1991> sailkatu gabeak hilabetekari, noizbehinkariak,..... p. aristi 0041\nHandik edaten duena gaztetu egingo da etengabe, beti zahartzaroari ihesi joango zaiolarik.\n93. 1991> sailkatu gabeak hilabetekari, noizbehinkariak,..... p. aristi 0042\nEmakumezkoak: Zahartzaroaren arrasto nagusienek ez dute oraindik haien aurpegirik inbaditu.


Zumarragako baratzeak esleitzeko eta kudeatzeko araudiaren kontsulta publikoa. - Oharrak - Zumarraga\nZumarragako baratzeak esleitzeko eta kudeatzeko araudiaren kontsulta publikoa.\nZumarragako Udalak, Urtubiko lurretan 43 Hiri Baratze Ekologiko sortzeko asmotan dabil. Horren bidez, elkarbizitzarako gunea ere sortu nahi da baratzezaintza ekologikoaren inguruan. Baratzeak norberaren kontsumorako 30m2ko partzelak izango dira, eta horietatik bi egokituta egongo dira. Guneak erreminta-etxola eta komuna ere izango ditu tresnak eta arropak gordetzeko takilekin, baita konpost-gunea eta ureztatzeko iturriak ere.\nUdalaren eskumena da, lurraren erabilera izendatzea eta arautzea. Baita, kasu honetan hiri baratze ekologikoek sortu duten interesa ikusirik, ekintza honetarako terreno publikoak eskaintzea eta partzela baten interesa duten herritarrek eskaera egiteko bidea arautzea ere.\nEgiteke dagoen araudi horren helburua da Zumarragako Baratze Parkeko lursailak erabiltzeko, gozatzeko eta aprobetxatzeko beharrezkoak diren baldintzak zehaztea. Baita partzelak adjudikatzeko prozedura antolatzea, baratzeen ustiaketa arautzea, erabiltzaileen eskubideak eta betebeharrak ezartzea, eta zigor-araubidea zehaztea ere.\nAraudia egiteko prozeduran herritarren parte-hartzea bermatzeko legediari jarraiki (39/2015 Legea, urriaren 1ekoa, Administrazio Publikoen Administrazio Prozedura Erkidearena, 133 artikuluak aurreikusia duena, eta 50/1997 Legearen, azaroaren 27an, Gobernuarena, 26. artikulua), erregelamenduaren proiektua prestatu baino lehen, kontsulta publikoa bideratuko da administrazio eskudunaren webgunearen bidez. Kontsulta horretan, arautegiak eragin diezaiekeen subjektu eta entitate esanguratsuenen iritzia jasoko da gai hauen inguruan:\n- Ekimenaren bitartez konpondu nahi diren arazoak\n- Arau horiek onartzeko beharrak eta eragingo dituzten aukerak.\n- Arauaren helburuak\n- Izan litezkeen bestelako irtenbide arautzaileak, eta ez arautzaileak.\nNahi duten herritarrek, elkarteek eta erakundeek, hemen planteatzen ari garen gaiaren inguruan duten iritzia bidal dezakete, 2019/02/22 egunera arte, ondorengo helbide elektronikora: partaidetza@zumarraga.eus\nAraudi honen helburu da Zumarragako Baratze Parkeko lursailak erabiltzeko, gozatzeko eta aprobetxatzeko beharrezkoak diren baldintzak zehaztea. Baita partzelak adjudikatzeko prozedura antolatzea, baratzeen ustiaketa arautzea, baratzak erabiliko dituztenen eskubideak eta betebeharrak ezartzea, eta zigor-araubidea zehaztea ere.\nEkimen honek herritarrengan gero eta handiagoa den interesari eta eskaerari erantzuna eman nahi dio udalaren aldetik, horretarako beharrezkoa egiten da lur publikoan baratzeak garatzeko aukera ematea eta zehaztea.\nArau horiek onartzearen beharra eta sortzen duen aukera\nUdalen eskumena da, beti ere Estatuko eta Autonomia Erkidegoko legedia betez, eta, besteak beste, 7/1985 Legea, apirilaren 2koa, Toki-araubidearen oinarriak arautzen dituena, 25. artikuluaren arabera b) Hiri Ingurumena eta i) aisialdi librea betetzeko sustapena.\nAzken finean, Udalaren eskumena da lurraren erabilera arautzea eta izendatzea eta, kasu honetan zehazki, hiri-baratzeek herritarrengan sortu duten interesaren aurrean lursail publikoetan ekintza horiek egiteko dagoen aukera baloratzea, eta lursailetara sartzeko interesa duten erabiltzaileen erregulazioa.\nBatik bat arautu nahi da Zumarragako Baratze Parkeko lursailen erabilera, gozamena eta aprobetxamendua. Baita partzelak adjudikatzeko prozedura antolatzea, baratzeen ustiaketa arautzea, eta baratzak erabiliko dituztenen erantzukizunak.\nUdal ondasunei erabilerari buruz ari garenez, erregulazioa araudi bidez egin behar da.


Donostiako Klasikoa eskualdetik igaroko da larunbatean - Urola Kostako Hitza : Urola Kostako Hitza\nDonostiako Klasikoa eskualdetik igaroko da larunbatean\n12:00etatik aurrera, ordubete inguruz-edo, Urola Kostatik barrena arituko dira gizonezko txirrindulariak; Oriotik hasi eta Errezileraino. Emakumezkoak, bestalde, Oriora baino ez dira helduko, eta goizago.\nLehen aldiz jokatuko da Emakumezkoen Donostiako Klasikoa, gizonezkoen proba baino ordu batzuk lehenago. 10:00 aldera abiatuko dira Donostiako Boulevardetik eta Jaizkibel, Arkale eta Igeldo igo ostean, eta aurreikuspenen arabera jada hiru ordu igarota, 13:00etan, sartuko dira Urola Kostan, Orion. Ondoren, N-634 errepidea hartu Usurbil aldera joko dute, Donostian proba amaitzeko.\nGizonezkoek, bestalde, 11:30 aldera ekingo diote probari. Emakumezkoek ez bezala, N-634 errepidea hartu eta zuzen-zuzenean Orio eta Zarautz zeharkatuko dituzte 12:30 baino lehen, eta ondoren Meagatik barrena Aizarnazabal (12:41), Iraeta (12:45), Zestoa (12:48), Azpeitia (13:00) eta Errezil (13:17) pasako dituzte. Iturburura igo (13:23) eta Tolosa aldera joko dute ondoren.\nDena den, berriz zapalduko dute gure eskualdea. Emakumezkoek bezala, probaren zati gehiena egitean, Ibaetatik Igeldo igo eta Oriora joango dira txirrindulariak; 17:00 aldera aurreikusten dute antolatzaileek. Ondoren N-634 errepidea hartu eta Usurbil igarota azken 30 kilometroak egingo dituzte, beste behin Igeldora igota.\nOhi baino arinago piztu da sua


Salvador Sobral, «pozarren» Jazzaldian abesteko | Kultura | Berria\nSalvador Sobral, «pozarren» Jazzaldian abesteko\nKantari portugaldarra Trinitate plazan ariko da, gaur gauean. Benny Green pianistaren hirukotearekin hasiko da kontzertua\nSalvador Sobral, atzo, Donostian eginiko aurkezpenean. JAVIER ETXEZARRETA / EFE Tamaina handiagoan ikusi\n2018ko uztailak 28 - Donostia\nAspaldi bukatu ziren gaur gauean Benny Green Triok eta Salvador Sobralek Trinitate plazan emango duten kontzerturako sarrerak. Sobralek Eurovision lehiaketa irabazi zuen iaz, eta horrek izugarri handitu du haren lanaren oihartzuna. «Badakit Eurovision gabe ez nintzela hemen izango», adierazi zuen atzo, Donostian egindako prentsaurrekoan.\nJulio Resende pianistak, Andre Roshina kontrabaxu jotzaileak eta Bruno Pedroso bateria jotzaileak lagunduta ariko da Sobral, eta, berak esan duenez, «askatasun handia, inprobisazioa eta publikoarekiko komunikazioa» izango dira bertan. Kantari portugaldarra «pozarren» dago Donostiako Jazzaldian abesteko. «Ilusiorik handiena eragiten didan kontzertua da, jaialdiagatik beragatik eta egitarauagatik».\nSobralen aurretik, Benny Green pianista estatubatuarra igoko da oholtzara, Mike Gurrolak (kontrabaxua) eta Aaron Kimmelek (bateria) lagunduta. Green Art Blakeyren Jazz Messengers taldeko kidea izan zen, eta bakarka eta beste artista batzuekin elkarlanean aritu da 80ko hamarkadaz geroztik.


Nafarroako Gobernuak @firma plataforma erabiltzen du ziurtagiriak onartzeko. Honako ziurtapen agintaritzetako ziurtagiri digitalak onartzen dira.\nJarraian, Moneta eta Tinbrearen Fabrika Nazionalaren (FNMT) ziurtagiria eskuratzeko, pertsona fisikoek eta juridikoek eman beharreko urratsak azaltzen dira:\nFNMTren instrukzioak jarraitu behar dira. Datu pertsonal batzuk idatzi behar dira eta, amaitzean, ziurtagiriarekin lotutako eskari kode bat eskuratzen da.\nAurreko urratsean eskuratutako eskari kodearekin eta dagokion identifikazioarekin, erregistro bulego batean aurkeztu behar da identitatea egiaztatzeko eta eskaria osatzeko.\nSektore publikoari dagokion ziurtagiri digitala eskatuz gero, Nafarroako Gobernuan lan egiteagatik, egiaztapena honako bulegoetan egin behar da.\nErregistro bulegoan identitatea egiaztatu ondoren, FNMTko webgunetik ziurtagiria deskarga daiteke, ‘Deskargatu ziurtagiria’ ataletik, dagokion mota hautatuz: pertsona fisikoa, pertsona juridikoa edo sektore publikoa.\nHorretarako, IFZ edo AIZ eta lehenengo urratsean eskuratutako eskari kodea behar dira. Kontuan hartu behar da ziurtagiriaren eskaria eta lorpena ordenagailu beretik eta erabiltzaile beretik egin behar dela.\nZiurtagiria automatikoki instalatuko da ordenagailuan (nabigatzailean ziurtagiria dagoen egiaztatzea gomendatzen da).\nFNMTko webguneak gomendatzen du ziurtagiriaren eta dagokion kode pribatuaren segurtasun kopia egitea. Horrela, instalatutako ordenagailuan arazorik izanez gero, beste nabigatzaile eta ekipo batzuetan instalatu ahal da. Informazio gehiago FNMTren webgunean.\nZiurtagiria eskatu keyboard_arrow_down\nIdentitatea egiaztatu keyboard_arrow_down\nZiurtagiria eskuratu keyboard_arrow_down\nupdate Azken eguneratzea: 2021ko martxoak 2


Etxe bat salgai 18.900.000 eurotan Bidarten | Ekonomia | KAZETA\nPrestant Singular Properties higiezin agentziak Bidarteko itsasertzean kokatzen den etxe bat salgai jarri du 18,9 milioi eurotan. Ipar Euskal Herrian etxebizitzaren eskubidearen gaia pil-pilean dagoen honetan, sare sozialetan haserrea piztu du iragarkiak. Agentziak bere azalpenak eskaini ditu.\n600 metro karratu eta zazpi logela ditu salgai den etxeak. (Iragarkiko irudia)\nBeste behin ere, gutxi batzuen eskura dagoen etxe baten salmenta Ipar Euskal Herrian. Prestant Singular Properties higiezin agentziako Biarritzeko antenak etxe baten iragarkia argitaratu du. Prezioa? 18,9 milioi euro. 600 metro karratu, hots, 31.500 euro metro karratua, Bidarteko itsasoaren parean. Ipar Euskal Herriko biztanleen %70ak etxebizitza sozial bat eskura dezakeen testuinguruan, nork eros dezake horrelako etxe bat? Beste behin ere, hemengo herritar batek ez.\nMundu mailako «prestigiozko» salmentak egiten dituela dio Prestant Singular Properties higiezin agentziak bere webgunean. Benoît Verdet eta Bruno de Saint-Exupéry agentzia honen sortzaileak «Euskal Herriaz maitemindurik» diren pertsonak bezala aurkezten dira. Bertako lan taldeak eskualdeei «oso lotuak» daudela diote.\nSare sozialetan harridura baizik ez du sortu iragarkiak. Francois Berland Mediabaskeko kolaboratzaileak publizitatea argitaratu eta ihardokitzeak biderkatu dira. Horien artean, Joe Mendes Baionako oposizioko hautetsiarena. «Fenomeno hau, ez dena berria, geroz eta kezkagarria da. Gure belaunaldiak ezingo du erosi ezta bizi ere sortu den hirian. Politikak horrekiko zerbait egin behar du», dio.\nGoi mailako turismorik gabe, deus?\n«Prezioa azaltzen duena da berezitasuna eta eskaera, ez gehiago ezta gutxiago ere», azaldu du Benoit Verdet agentziako langileak. Bere erranetan, jada bi pertsona interesatuak dira beren etxebizitza izateko.\nJakinez, herritar asko beren jatorritik urrun bizitzera joan behar dela etxebizitza bat eskuratzeko ezintasunean, zer da agentzia horiek problematika horren aurrean duten ardura? «Erabat irrazionala den sentimendu popularra da. Uste duzu etorkizun batean dirua dutenak eskualdetik kanpo joaten badira, dirua ez dutenek etxebizitza bat lortzen ahalko dutela? Ez dute jarduerarik izanen. Goi mailako aktibitate turistikoa kenduz gero, ez da deus geratuko», uste du agenteak.\nUrrunago doa: «Higiezin agentziek prezioen igoeran parte hartzen dutela dioten asmakeria guztiak, pentsamendu mugatua duten pertsona zozoengandik datoz». Bere erranetan, higiezinen ekonomiak mesede egiten die Euskal Herrian bizi direnei. «Argi dago horren inguruan dauden guztientzat baliagarria dela. Gazta saltzen duen pertsona horretatik, autoak saltzen ditueneraino, hiriko ile-apaindegia ahaztu gabe. Ekosistema horretan dauden guztiak horretaz baliatzen dira».\n«Beren herrietan bizi ezin diren pertsonei buruzko hausnarketa hori nondik abiatzen da? Ez da oso liberala imajinatzea behin amarengandik eta zure herritik emantzipatu ondotik, bakoitza moldatu behar dela. Uste duzu herri batean sortu naizen mementotik, botere publikoek eta Estatuak lagundu behar nautela herrian egon ahal izateko?». Bakoitzak bere ondorioak atera ditzala.


Ikertzaileak - Vicomtech\nIkertzaile-bokazioa duzu? Profesionalki hazteko kudeaketa-gaitasuna jaso nahi duzu? Teknologia digitaletan espezializatutako ikertzaile gisa zure helburu profesionalak betetzen lagunduko dizugu. I+G+b-ko proiektuak egingo dituzu eta aldizkari eta biltzar onenetan artikulu zientifikoak argitaratuko dituzu. Azken belaunaldiko kudeaketa eta teknologiaren erritmo berean haziko zara. Gainera, enpresa aurreratuetan zuzendaritza teknikoko lanpostuak betetzeko gaitasunak jasoko dituzu.\nPrestakuntza eta espezializazioa teknologia digitaletan.\nKualifikazio handiko profesionalekin elkarlanean aritzea.\nInpaktu handiko kongresu eta aldizkarietan argitaratzeko aukera(Q1).\nI+G+b-ko proiektuak kudeatzeko konpetentziak.\nEnpresen lehiakortasunean eragiten laguntzea.\nLan-giro bikaina ingurune gazte eta dinamiko batean.\nOraindik ez baduzu, egin hemen zure doktorego-tesia.\nIkerkuntzaren arloko ezagutza teknikoak ez ezik, Vicomtech-ek industria-sektoreko esperientzia ere eman dit, proiektuen kudeaketan, ingeniaritzan eta softwareen garapenean ere lan egin baitut.\nBeti dago zer ikasia bezeroen eta inguruko lankideen esperientziez eta hori asko eskertzen dudan zerbait da. Gainera, arazo teknikoentzako soluzio berriak planteatzeak badu puntu kreatibo bat ere. Azkenik, ez nuke aipatzeke utzi nahi kideen artean sentitzen den lagunarteko giroa, egunerokotasuna oso eramangarria izatea egiten baitu.\nVicomtechen sartu nintzen duela 10 urte, nire tesia defendatu ondoren. Denbora honetan, era askotako proiektuetan parte hartzeak eta bezeroarekin egunero harremanetan egoteak aukera eman dit ikerketaren aurpegirik praktikoena ikusteko. Profesional handiez eta pertsona bikainez inguratuta egoteak are aberasgarriagoa eta errazagoa egiten du bidea.\nBenetan harritu ninduen langile guztien artean dagoen gertutasunak eta lan giro ona. Bestalde, nire ibilbide profesionalean aurrera egiteko aukera izan dut, eta inguruko enpresekin elkarlanean aritu naiz medikuntza pertsonalizaturako teknologien ikerketan eta garapenean.\nVicomtechetik gehien baloratzen dudana bere giza taldea da. Egunean ordu batzuetan elkartzen garen pertsonak baino zerbait gehiago garela uste dut. Elkar osatu, hazi eta helburuak lortu ahal egiten duen taldea sortu dugu.\nVicomtechen ikerketa aplikatuaren ikuspegiak alde zientifikoa eta industrializazio osagai handia uztartzen dituzten proiektuak garatzera garamatza. Horrelako proiektuak oso zorrotzak dira; hala ere, ez diogu inoiz ikasteari uzten, eta azken emaitza oso pozgarria da beti.\nZu ere gure taldeko kide izan zaitezke


`Nafarroa Jai' - GARA\nBERRIA Fredi Paia 2008/5/9\nPatxi Zabaletak beti kritikatu du Ezker Abertzalearen borroka instituzionala bideratzeko era. Presentzia instituzionala, herri hau zatikatzeko erabili diren marko politikoei eusten dieten foroetan presentzia aktiboagoa, eta bide batez eraginkorragoa, aldarrikatu izan ditu historikoki. Ez dut zertan ezkutatu, beti egon naizela berarekin ados puntu horretan.\nZelako barreak egin genituen orain zenbait urte Mayor Oreja neofrankistak Gasteizko ganberara berandu heldu eta bozketa galdu zuenean. Edo Del Burgok, Silverri buruzko artikulua idaztegatik, hankasartze berbera egin zuenean.\nEra berean, zenbat negar egin dugun Vascuencearen legeak nafarron hizkuntzari egin dion kaltea dela medio. Gure herria bizirik irautearen gakoa den euskararen aurkako armarik mingarriena izan da hegoaldean.\nHorregatik guztiagatik zur eta lur geratu naiz Vascuencearen legea zertxobait aldatzeko, eta ongi etorriak bitez aurrerapauso guztiak, aukera historikoa Nafarroa Jai-ren erruz galtzera doala jakin dudanean. Guztiok egiten ditugu akatsak, neuk asko gainera, eta beti egongo naiz prest arrazoiak entzuteko. Izan zitekeen parlamentaria gaixorik egotea, erditzear, bertso poteo batean (...). Baina oporretan egoteagatik? Eta egunetako epearekin jakinda? Non dago ba oporretan bere erantzukizunaz era horretan paso egiteko? Plutonen?\nHara gure egoeraren metafora argia, gauza bera defendatzen dugu, baina batzuk kartzelaraino joateko tinkotasunarekin. Eta besteak, bainujantzi eta daikiriaren joko arauen barruan.\nArgi geratu da nora garamatzan batzuen ildo politikoak... Benidormera.


Gamma-karoteno - Wikipedia, entziklopedia askea.\nCAS zenbakia 472-93-5\nFormula molekularra C40H56\nMasa molarra 536.87 g mol−1\n160-162 °C, 271 K, -100 °F\nγ-Karotenoa karoteno mota bat da.\nTetraterpeno bat da, mutur bakarra ziklatua duena. γ-Karotenoa likopenoa ziklatuz lortzen da.\nBelarjaleetan A bitamina bihur daiteke bigarren muturra ziklatuz eta bitan banatuz, baina bide metabolikoa oraindik ez da zehatz mehatz deskribatu.\n↑ Biosynthesis of carotenoids in carrot: an underground story comes to light Archives of biochemistry and biophysics 539:110-6 or..\nNúmero CAS: 472-93-5\nOrriaren azken aldaketa: 24 abendua 2019, 10:46.


2017-06-26 - Urola Kostako Hitza : Urola Kostako Hitza\nAisia Ekonomia Euskara Gizartea Hirigintza Ingurumena Jaiak Kirola Kultura Orokorra Politika Udala\nAia Aizarnazabal Azkoitia Azpeitia Beizama Errezil Getaria Orio Zarautz Zestoa Zumaia\nAlbistea Editoriala Elkarrizketa Erreportajea Iritzia Kronika Publirreportajea\nAinitze Agirrezabala Aiora Larrañaga Amaia Urbieta Arruti Anartz Izagirre Andoni Elduaien Andoni Elduaien Ane Olaizola Aritz Mutiozabal Baleike Berria Dorleta Agiriano Lai Erlo Telebista Erlo Telebista Gipuzkoako Hitza Gorka Zabaleta Ihintza Elustondo Intza Unanue Arruabarrena Izaskun Urbieta Esnal Jesus Mari Olaizola "Txiliku" Juan Luis Romatet Julene Frantzesena Karkara.eus Kris Fernandez Maialen Etxaniz Mailo Oiarzabal Maitane Subijana Maria Maya Manterola Maxixatzen.eus Nerea Uranga Olaia Juaristi Olaia Juaristi Onintza Lete Arrieta Urola Kostako Hitza Uztarria\nBEREZIA Alarma dekretua apirilaren 26ra arte luzatu du Kongresuak\nUnai Iribarrek irabazi du Gipuzkoako Itzuliaren Zestoako etapa\n2,7 kilometroko erlojupekoa jokatu dute, eta 148 txirrindularik parte hartu dute. Oier Lazkano sailkatu da bigarren postuan, eta Ibon Ruiz hirugarrenean.\nAndatza auzoko San Pedro Jaietako egitaraua\nUrola Kostako Hitza\nNadeth Agirre: "Bigarren postua lortzea garrantzitsua izan da guretzat"\nAiora Larrañaga Solaberrieta\nAzkoitiko EAJ: "Gaikako bilketaren gaiak ez du izan behar egiatik urrun dagoen ikamikarako argudio"\nAzkoitiko EAJk gutuna kaleratu du, joan den asteko Aizpurutxoko bideoaren harira. "Ez gaude elkarri mokoka jarduteko karrera batean, zabor gutxiago sortu, gaika hobeto jaso eta gehiago birziklatzeko saiakaera kolektibo batetan baizik", esan dute jeltzaleek.\nJakinarazi dituzte Azpeitiko Eliz kaleko Korputz jaietako zozketako zenbaki saridunak\nSanta Engraziako erlojua auzolanean zaharberritu izana ospatuko dute\nIa urtebeteko lanaren ostean, igandean ospatuko dute Santa Engraziako baselizako erlojua auzolanean zaharberritu izana. Goiz eta eguerdi partean meza, hamaiketakoa eta musika izango dira baselizaren inguruan.\nFesta giroa nagusi Iñurritzan\nHodei Collazo eta Garazi Sanchez nagusi Siroko Surf Ligako lehen proban\nAsteburuan jokatu dute, Borghetto inguruan.\nTxokoko Txapelketako finalerdiak jokatuko dituzte bihar, Zestoan\nAdonisek eta Aitzolek Anderren eta Hektorren aurka jokatuko dute lehen partida, eta Julen V-ek eta Ioritz A-k Jonen eta Josuren aurka bigarrena.\nAfari batekin agurtuko dute ikasturtea Sanjuandegiko mintzapraktikakoek\nOstegunean egingo dute, 21:00etan. 30 lagunek parte hartu dute asteroko saioetan, lau taldetan banatuta.\nAzkoitiko EH Bilduk dio Udal Gobernuak "hanka sartzea zuzentzeko" dekretu bat onartu duela\nEH Bilduren arabera, ostiralean sinatu zuen Javier Zubizarreta alkateak dekretua, eta bertan, Urola Erdiko Mankomunitateari eskatzen dio berriz ere hondakinen bilketa eta garraio ikuskatzea bere gain har ditzala.\nAzken hamarkadetako hainbat pegatina jarri dituzte ikusgai Orkatzen\nOrkatz Kultur Elkartean 24. urteurrena tarteko prestatu duten egitarauaren barruan jarri dute erakusketa. Datozen egunetan izango da ekintzarik Orkatzen. Izan ere, ostegunean kontzertua eskainiko du Pettik.\nHerriak\tOsasun zentroak\nDatu metatuak Apirilak 8. Asteazkena Apirilak 7. Asteartea Apirilak 6. Astelehena Apirilak 5. Igandea Apirilak 4. Larunbata Apirilak 3. Ostirala Apirilak 2. Osteguna Apirilak 1. Asteazkena Martxoak 31. Asteartea Martxoak 30. Astelehena Martxoak 29. Igandea Martxoak 28. Larunbata Martxoak 27. Ostirala Martxoak 26. Osteguna Martxoak 25. Asteazkena Martxoak 24. Asteartea Martxoak 23. Astelehena Martxoak 22. Igandea Martxoak 21. Larunbata Martxoak 20. Ostirala Martxoak 19. Osteguna\nUrola kosta. * Apirilaren 8an eguneratuta\nHerria aukeratu 01 - Aia 02 - Aizarnazabal 03 - Azkoitia 04 - Azpeitia 05 - Beizama 06 - Errezil 07 - Getaria 08 - Orio 09 - Zarautz 10 - Zestoa 11 - Zumaia\nOsasun zentroa aukeratu 01 - Azkoitia 02 - Azpitita 03 - Zarautz-Orio-Aia 04 - Zumaia-Zestoa-Getaria\nAzken 3 egunetako irakurrienak\nNola egon lasai!\nElikagaien azokak debekatu ditu Eusko Jaurlaritzak\nLau koronabirus kasu berri zenbatu dituzte eskualdean\nUrola Kostako HITZA, aurrera egiteko prest\nPapereko zenbakiak PDF formatuan\nHARA! Txiki eta Otaegi oroitzen dituen 'Ilunabarrak' abestia egin dute Jon Martinek eta Iker Laurobak\nHARA! Bisitari bereziak ditu egunotan Orioko Kanpinak\nHARA! Alex Monner aktorea Azpeitian izan zen 'La linea invisible' filmerako prestatzen\nHARA! Amaia Zubizarreta azkoitiarra ETB3ko 'Bitartean, etxetik ikasten' saioan agertu da\nHARA! Grises taldeak 'Veneno' abestiaren bideoklipa kaleratu du\nHARA! Jose Kruz Gurrutxaga elkarrizketatu dute ETB1eko 'Gure Kasa' saioan\nHARA! Azpeitiko Death Cafe saioen inguruan aritu dira 'Ur handitan' telebista saioan\nHARA! 'Hegan' singlea aurkeztu du Bulego taldeak\nHARA! 'Amazonia arde' abestiaren bideoklipa kaleratu du Zestoako Grises musika taldeak\nHARA! Azkoitiko Dunne taldeak 'Argi Eza' bideoklipa kaleratu du\n943 89 00 17 / 943 81 38 41\nAraba kalea 25, 20800 - ZARAUTZ\nHasi saioa HITZAkide gisa\nSaioa hasten baduzu, HITZAkide izatearen abantailak baliatu ahal izango dituzu.\nHITZAkide naiz, baina oraindik ez dut kontua sortu SORTU KONTUA\nZure kontua ongi sortu da.\nHemendik aurrera, zure helbide elektronikoarekin eta pasahitzarekin konektatu ahal zara, HITZAkide izatearen abantaila guztiak baliatzeko.\nSartutako datuak ez dira zuzenak.\nZure kontua berretsi gabe dago.\nPasahitza (Pasahitza ahaztu duzu?)\nPasahitz berria ezarri da eta zure helbide elektronikora bidali da.\nPosta elektronikoa (Identifikatu)\nEzagutu HITZAkide izatearen abantailak eta aukeratu HITZAkide izateko gustuko modalitatea\nHITZAkide izan nahi dut\nAldatu zure pasahitza\nPasa hitza ondo aldatu da.\nPasahitz berria errepikatu\nOraindik ez zara HITZAkide?\nTokiko informazioa profesionaltasunez eta euskaraz modu librean kontatzea da gure eginkizuna. Horretarako, zure ekarpena beharrezkoa da, eta ongi maitatzeko modurik zintzoena da HITZAkide egitea.\nGainera, BERRIAlaguna bazara eta HITZAkide egiten bazara, katilu bat oparituko dizugu:\nTokiko informazioa profesionaltasunez eta euskaratik, modu librean kontatzea da gure eginkizuna. Horretarako zure ekarpena beharrezkoa da, eta ongi maitatzeko modurik zintzoena da HITZAkide egitea.\nWebgune honek cookie-ak erabiltzen ditu zure nabigazioa errazteko, publizitatea erakusteko eta analisi estatistikoak egiteko.Onartu\nInformazio gehiago nahi baduzu, kontsultatu hemen.


Zabaldu dute aurtengo Ikergazte kongresuan izena emateko epea | Gizartea | Berria\nIkergazte kongresuaren hirugarren aldia egin zuten 2019an, Baionan. BOB EDME Tamaina handiagoan ikusi\nEkainaren 9tik 11ra egingo dute UEU Udako Euskal Unibertsitateak antolatutako Ikergazte, nazioarteko ikerketa euskaraz egitea sustatzen duen kongresua. Gasteizen izango da, eta atzotik zabalik da topaketan izena emateko epea —maiatzaren 28ra arte egongo da—. Ainhoa Latatu kongresuko koordinatzaileak BERRIAri azaldu dionez, aurreko aldien antzekoa izango da, baina pandemia egoerara «moldatu» behar izan dute. «Egitaraua sinplifikatu dugu, jendea ahalik eta gutxien mugitzeko». Aurkezpen, hitzaldi, solasaldi eta mahai inguruak egingo dituzte, baita saio osagarriak ere.\nPrintzipioz, «modu presentzialean» egingo dute, koronabirusak horretarako aukera ematen badu. «Gasteizko Europa jauregian izango da, eta oso landua du kontingentzia plana. Horri egokituta, sarrera mailakatua egingo dugu, bideak ondo markatuko ditugu... Aurrez aurrekoa izatea espero dugu».\nAmaitu zen lanak bidaltzeko prozesua, eta guztira 163 artikulu zientifiko aurkeztu dituzte. «Inoiz baino artikulu gehiago jaso ditugu», nabarmendu du Latatuk. Partaidetza handia izan da, beraz. «Jendea poztu egin da kongresuarekin aurrera jarraitu dugulako». Horrelako harrera izateak «harritu» ere egin ditu.\nAurtengoa Ikergazteren laugarren aldia izango da. 2015ean egin zuten lehen aldiz, Durangon (Bizkaia), eta berritasun handia izan zen; ondoren, bi urtean behin egin dute: 2017an, Iruñean, eta, 2019an, Baionan. Lataturen arabera, kongresuaren helburuetako bat da ikertzaile euskaldunen ikusgaitasuna handitzea. «Hau da, egiten duten lan hori gure gizartean zabaltzea eta horren garrantziaz jabetzea». Baina harago ere badoa; ikertzaile gazteen arteko sareak trinkotzea eta euskarazko ikerkuntza sustatzea ere baditu jomugan. «Bilgune izatea nahi du: ikertzaile horiek elkar ezagutzeko eta proiektu berriak abiarazteko. Eta, bestalde, euskarazko produkzioa handitzea da asmoa».\nEgitarau mardula atondu dute. Goizetan hitzaldiak egingo dituzte, eta topaketei hasiera emango diote Katy Deepwellen mintzaldiarekin; arte garaikidean aditua da, eta teoria feminista aztertzen du. Ondoren, Arantza Diaz de Ilarraza arituko da hizkuntza teknologiaren bilakaerari buruz. Kongresuan zehar, hitzaldiak emango dituzte Nuria Oliver adimen artifizialean adituak eta Eneko Axpe fisikan doktoreak ere. Solasaldietan eta mahai inguruetan beste hainbat gai ere jorratuko dituzte, hala nola ezagutzaren dibulgazioa ahalduntze tresna gisa, edota pandemia osteko egoeraz zer analisi egiten duten zientziaren esparru ezberdinetatik.\nLataturen esanetan, asmoa da kongresua ahalik eta diziplinartekoena izatea. «Denentzako inspirazio iturri izatea nahi dugu, eta elkarlana ere bultzatzea. Ez dadila geratu bakoitza bere ikerketa lan eremuan». Topaketari begira, aitortu du «urduri» eta «ilusioz beterik» daudela: «Gogotsu gaude».


LABek irabazi egin du Gasteizko epaitegietan Europar Batasunaren Justizia Epaitegiko jurisprudentzia aplikatuz | LAB SINDIKATUA\nZerbitzu Publikoak Posta LABek irabazi egin du Gasteizko epaitegietan Europar Batasunaren Justizia Epaitegiko jurisprudentzia aplikatuz\nLABek irabazi egin du Gasteizko epaitegietan Europar Batasunaren Justizia Epaitegiko jurisprudentzia aplikatuz\nLABek Arabako Postan duen atal sindikalak lehen epai irmo eta helegiterik onartzen ez duen lehena lortu du plus, gauekotasun, automatizazio etab.i buruzkoa, 2014ko oporretan langileek kobratu ez zituztenak. Enpresa eskatutako kopurua ordaintzera behartu du, %10eko atzerapen interesekin.\nIII Hitzarmen Kolektiboa, Postak eta CCOO, UGT eta Sindicato Libre sindikatuek sinatutakoak, ez dizkie langileei euren oporretan plus ezberdinak onartzen, gauekotasuna, automatizazioa, jai-egunak, larunbatak, etab. Epaiak, adierazten du enpresak ez dituela ordaintzen “soldataren osagarri guztiak oporren ordainketa bezala” eta “garrantzitsua da hitzarmena indarrean dagoen legediaren araberakoa den, argi egonda III enpresa hitzarmenaren 76. artikuluak 2003/88/CE Zuzentarauako 7.1 artikuluan jasotakoa urratzen duela” Europar Batasuneko Epaitegi Nagusiak adierazitakoaren arabera.\nHau da lehen epai positiboa eta irmoa 2014ko demanda batzuen ondorioz. Epai hau lehen pausua da eta honen ondoren demanda masiboa etorriko da. 60 langileri eragin ahal dien honek, Correoseko Jundizeko CTAn 2015ean. Gainera, ezarritako jurisprudentziak eragina izan dezake beste sektore batzuetako ehunka langilerengan Araban, hauei oporretan plusak ordaintzen ez zaizkielako.\nLABek konpromisoa hartzen du langileen eskubideak defendatuko eta mantentzeko, anti-natura diren sindikatu batzuen eta patronalaren arteko itun edo akordioen gainetik. Konpromiso honen garapenean, LABek eskura dituen bitarteko guztiak jartzen ditu langileek eskuetan gure delegatuekin harremanetna jartzera animatuz. Guztion artean exiji dezagun gure eskubidea dena.


Honela zaintzen du zure ETEaren segurtasuna antibirusak - Euskaltel Blog\nHonela zaintzen du zure ETEaren segurtasuna antibirusak\nZuen enpresa edozein sektoretakoa dela ere, eta edozein digitalizazio-maila duela ere, zaindu egin behar duzu haren segurtasuna. Erakundearen informazioa babesteko hainbat soluzio daude merkatuan; eta antibirusa da, seguru asko, gogora datorkizun lehena.\nOro har, edozein motatako malwareakegindako ekintza maltzurrak detektatzen, blokeatzen eta ezabatzen dituen software bat da antibirusa. Gaur egun, ezinbesteko tresna bat da zibersegurtasuna zaintzeko soluzioen artean, enpresa guztientzat.\nNola funtzionatzen dute antibirusek?\nLehen, analisian eta datu-base batekiko konparazioan oinarritutako eredu bat erabiltzen zen. Datu-basean, malware mota desberdinak jasotzen ziren, eta haientzat berariazko sinadura edo ‘txerto’ bat sortzen zen. Horrela funtzionatzeak arazo bat du, ordea: lehendik ezagutzen ziren mehatxuak bakarrik atzematen ziren, eta babesak ez zuen balio arrisku berri edo ezezagunei aurre egiteko . Gaur egun, ordea, argi daukagu eraso eta iruzur elektronikoak oso azkar aldatzen eta eguneratzen direla. Horregatik garatu ziren antibirus berriak, heuristikan oinarrituak.\nAdimen artifizialean oinarritutako sistema bat da heuristika, eta identifikatu gabeko malwarea atzemateko balio du. Gainera, arriskuei aurrea hartzeko gaitasun handia du, datuen analisi aurreratuari esker, eta gai da mehatxuak azken erabiltzailearengana iritsi baino lehen atzemateko. Soluzio proaktiboak dira, eta maltzurrak edo susmagarriak izan daitezkeen fitxategietan arreta jartzeko aukera ematen dute, nahiz eta ordura arte ez inon agertu malware gisa. Izan ere, elementu arriskutsuak lehendik detektatutakoekin konparatzeaz gain, elementu berriek proba-inguruneetan edo ingurune pertsonalizatuetan nola funtzionatzen duten aztertzen dute.\nAdimen artifizialeko soluzioak erabiltzen dituzten antibirusek antibirus tradizionalek baino askoz arrisku gehiago atzematen dituzte, baina zorrotz jokatu behar dute, positibo faltsurik ez sortzeko. Gainera, kontuan hartu behar dugu tresna konplexuagoak direla eta baliabide gehiago behar dituztela funtzionatzeko; eta, beraz, horrek eragina izan dezake zuen erakundeko aplikazioetan. Antibirus aurreratuenek (Panda, Bitdefender…) hodeian egiten dituzte lan horiek, eta, hala, prozesu-karga horietatik aske geratzen dira ekipoak, eta errendimendu handiagoa dute.\nEgokiena da bi antibirus-sistemak erabiltzea, baina, nolanahi ere, kontuan izan nahitaezkoa dela zuen ETEaren antibirusa beti eguneratuta egotea, sarean dabiltzan eta egunero asmatzen diren mehatxuetatik babesteko.\nMalwarearen kontrako enpresetarako segurtasun-sistemei buruz gehiago jakin nahi baduzu, harpidetu gure buletinera edo jarri harremanetan enpresa bezeroarentzako sail komertzialarekin.


Asuncion Klinikak kaleratutako azken oharraren arabera, astelehenean ekingo diote jarduera kirurgikoari | Tolosa\nAsunción Klinikak kaleratutako azken oharra:\nAsuncion Klinikak zentroa desinfektatzeko lanak bukatu ditu eta datorren astelehenean ekingo dio berriro jarduera kirurgikoari.\nAsuncion Klinikak instalazio guztiak desinfektatu ditu eta egoera epidemiologikoa egonkortu egin dela uste du. Nolanahi ere, ospitaleratzea behar duten jarduerak (kirurgia eta larrialdiak barne) astelehenera arte atzeratzea erabaki dute. Horrela, zentroak paziente berriak hartuko ditu berriro, hurrengo asteetan langileen artean egingo duen prebentziozko PCRaren lehen txanda egin ondoren, pazienteen eta langileen segurtasuna ahalik eta gehien bermatzeko.\nGainera, ospitaleratutako pazienteen laguntzaileen murrizketa mantenduko da eta gaixo bat gela bakoitzeko banatuko da. Neurri guztiak Eusko Jaurlaritzako Osasun Sailarekin adostu dira, eta lankidetza estuan ari dira lehen kutsatzeak antzeman zirenetik.


«Lan asko egin behar dugu emakumeen lana ikusarazteko» - Ibarra - Tolosaldeko ataria\n«Lan asko egin behar dugu emakumeen lana ikusarazteko»\nRebeka Calvo Gonzalez 2017-06-28 08:58\nAizpea Esnaola Ibarrako Udaleko Berdintasun teknikaria. REBEKA CALVO\nDuela bi hilabete hasi zen Aizpea Esnaola Ibarrako Udalean Berdintasun teknikari bezala eta bere lana udalaren lehen Berdintasun Plana dinamizatzea izango da.\nOraindik «kokatzen» ari da Aizpea Esnaola (Orio, 1988). Iritsi berria da Ibarrako Udalera eta bere lana Berdintasun Plana oinarri hartuta herria parekideagoa izaten laguntzea izango da. Udaletxean aritzen diren langile guztiak ez ditu ezagutzen oraindik, ezta herriko eragileak ere, baina horretan ariko da datozen hilabeteetan, harremanak sortu, saretu eta emakumeen lana ikusarazteko asmoz. Udaletxeko bigarren solairuan egoten da astean hirutan eta herritarrek ekarpenak egin nahi badituzte hara jotzeko eskatu du.\nBi hilabete dira Ibarrako Berdintasun teknikari hasi zarela, zertan aritu zara orain arte?\nKokatzen, nire asmoa herriko eragileekin biltzea eta harremanak egitea da, saretzea, baina ez dut denborarik izan. Oraingoz Kaxkubi emakume taldearekin ari naiz, euren asmoen berri jaso eta kokatzen, zer egin daitekeen ikusteko. Oraingoz 2017 urte bukaerara arte egin beharreko lanak finkatzen ari naiz, batez ere ikasturte berriarekin batera horretan hasteko.\nEta zeintzuk dira urtea amaitu aurretik emango dituzuen pauso horiek?\nFesten inguruan genero aldetik zerbait egitea da gure lehen asmoa. Gazte Festak pasa berri dira eta ez digu denborarik eman ezer egiteko, bai jarri dugula pankarta bat esanaz udalak ez dituela eraso sexistak onartzen, baina ez digu beste ezer egiteko denborarik eman. San Bartolome festetan feminismoaren eta indarkeria sexistaren inguruko informazioa emango duen informazio gune bat jarri nahi dugu, baina oraindik ez dugu ezer zehaztu. Horretaz gain datorren hilean zine forum bat egingo du udalak eta bertan genero ikuspegia txertatu nahi dugu.\nEta hortik aurrera udalean zentratu nahi dut; teknikari, zinegotzi eta langileei formakuntza eskainiz.\nNola ikusten duzu Ibarra generoari dagokionez?\nNahiko herri tradizionala dela esango nuke, inguruko herriak bezala. Hori iraultzeko Kaxkubi emakume taldea indartzea oso garrantzitsua da. Martxa hartzen ari dira eta gogotsu daude. Lan asko egin beharko dugu oraindik, emakumeen lana ikusarazteko, zaintza lanak iraultzeko... Festetan ere ez da kontuan hartzen oholtza gainera igotzen den emakumea eta horri buelta eman behar zaio.\nBerdintasunaren Plana dinamizatzea da zure egitekoa, zeintzuk dira planaren ildo nagusiak?\nPlanak lau ardatz nagusi ditu; berdintasunerako gobernantza lortzea, balio-aldaketa eta emakumeen partaidetza soziopolitikoa sustatzea, herri hezitzailea eta zaintzailea egitea, eta indarkeria sexistarik gabeko herria sortzea.\nZein da hortaz, planaren helburu nagusia?\nBizi baldintzak hobetu nahi ditugu, emakumeen bizi baldintzak hobetzen badira, gizonenak ere hobetuko baitira. Parekidetasunean bizitzeak onurak besterik ez ditu, zapaldutako bat badago, ezin da onuragarria izan. Zorionez parekidetasunaren gaia geroz eta gehiago lantzen da.\nEta zein ekintzen bidez lortu nahi duzue hori?\nLuzera begirako lana da eta horren barruan hainbat jarduera egingo dira, horien artean daude herritarrekin eta oro har, emakumeekin lan egiteko guneak sortzea, udalaren diru laguntzetan berdintasun irizpideak txertatzea, balio aldaketak sustatzeko programa bat sortzea edo jai parekideak sustatzeko herriko eragileekin prozesua abiatzea. Ekintza zehatzak egin behar dira, baina lehenik lan teoriko asko egin behar da, esaterako gobernantza aldetik Berdinbidean zerbitzuaken izena eman behar da.\nHerrietako jaiak izango dira nagusi datozen hilabeteetan eta zoritxarrez sexu erasoak ematen dira. Zer egin dezake udalak horien aurrean?\nSalatu egin behar da noski, eta baita herritarrak indarkeria sexistaren gainean sentsibilizatu. Horretarako kanpaina bat abiarazi nahi dugu, batez ere, Azaroaren 25era begira. Indarkeria sexistari aurre egiteko udalak dituen baliabideak aztertuko ditugu eta Beldur Barik programarekin harremanetan jarri, herrian txertatzeko aukerak aztertzeko.


Hiru gizon atxilotu dituzte Zeanurin (Bizkaia) erregai-tanga bat lapurtzeagatik\nActualizado 2011/03/16 18:22:50 CET\nBILBO, 16 Mar. (EUROPA PRESS) -\nErtzaintzaren agenteek hiru gizonezko atxilotu zituzten atzo Zeanurin (Bizkaia), lursail batetik erregai-tanga eramangarri bat lapurtzea egotzita. Ustezko hiru lapurrek furgoneta baten sartu zuten tanga eta tokitik alde egin zuten. Hala ere, udaltzain batek lapurreta ikusi zuen eta ibilgailuaren atzetik joan zen, susmagarriak atxikita edukiz Ertzaintzaren patruila iritsi arte.\nEusko Jaurlaritzako Herrizaingo Sailaren arabera, gertaera atzo goizeko 9:15ean izan zen, Zeanuriko lur-sail pribatu batean. Hiru lagunek 1.500 litroko bolumena duen gas-oileko tanga eramangarri bat lapurtu eta furgoneta batera sartu zuten. Ondoren, tokitik alde egin zuten.\nZeanuriko udaltzain batek lapurreta ikusi zuen eta ustezko lapurren atzetik abiatu zen autoz. Barazar mendatearen inguruan furgoneta geldiaraztea lortu ondoren, Ertzaintzari jakinarazi zion gertatutakoa. Patruila bat bertaratu zen eta hiru susmagarriak identifikatu eta atxilotu zituen: 20 eta 22 urte bitarteko hiru gizonezko ziren.\nAtxilotuak ertzain-etxera eraman zituzten ohiko eginbideak burutzeko, eta ondoren aske geratu ziren, baina epailearen aurrean agertu beharko dute datozen orduetan.


Txapela eta trofeoa, eskualdera - Tolosaldea - Tolosaldeko ataria\nTxapela eta trofeoa, eskualdera\nTolosaldeko Ataria 2016-09-07 09:16\nXabier Artola eta Idoia Besada, irabazi ondorengo dantzarako lekua hartzen.\nJoan den igandean izan zen Donostiako dantza suelto txapelketa, eta Xabier Artola irurarrak eskuratu zuen txapela, Idoia Besada bikote pasaitarrarekin batera.\nMaiatzaren lehenarekin hasten da dantza sueltoko denboraldia eta, udaberri girotik urria erdialdea urrun ikusten bada ere, Segurako pilotalekuko oholtzara igoko diren bikoteak hari begira dira aspaldion.\nJoan den igandean izan zen atzera kontuko azken hitzorduetariko bat, eta txapeldunaren nahiz txapeldunordearen garaikurrak eskualdera bidea hartu zuten. Xabier Artola irurarrak Idoia Besada bikote pasaitarrarekin irabazi zuen Donostiako suelto txapelketa; bigarren denboraldia dute elkarrekin. Ane Urruzola billabonatarrak, berriz, Iker Sanz lezoarrarekin eskuratu zuen bigarren postua.\nEz zen, gainera, edonolako itxaronaldia izan, epaimahaiaren emaitzarena. Kideen zalantzak eta berdinketa bat medio, bi bikoteek bi aldiz dantza egin behar izan zuten, azken emaitza erdiesteko.\nArtolak eta Besadak hobekien jantzitako bikotearen saria ere eskuratu zuten.


Bilaketa berria Mota: Bat-bateko bertsoaldia Doinua: Xarmangarria zera I\nOnline entzun 52\nBertsolari Txapelketa Nagusia (9. 1986) 21\nBertsolari Txapelketa Nagusia (10. 1989) 16\nXILABA. Xiberoa, Lapurdi eta Baxenabarreko Bertsulari Xapelketa (5. 2016) 2\nZortziko txikia (hg) / Lau puntuko txikia (ip) 59\nBakarka lehen puntua-emanda 50\n2015-01-03 Amurrio Jaialdia [Bertsoa] / Sustrai Colina, Igor Elortza Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Ze desio dituzu / urte berrirako?\nPuntua: Aurten helduko zara / berrogei urtera\nPuntua: Berrogeiko krisia / nola daramazu?\nPuntua: Beti gazte izatea / posible ote da?\nPuntua: Zu ere zahartzen baina / fuerteago zaude.\nPuntua: XILABAko txapelak / indartu zintuen.\nPuntua: Burutik fuerte zaude / ta gorputzez nola?\nPuntua: Ba ni baino argalago / zeu zara bakarra.\n2006-02-25 Getxo Sariketa [Bertsoa] / Beñat Gaztelumendi Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Asteburutan kentzen / dugu tentsioa; Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Kalimotxoak dena / konpondu dezake; Kokapena: XDZ - Xenpelar Dokumentazio Zentroa\n2004-08-08 Gasteiz Jaialdia [Bertsoa] / Igor Elortza, Oihane Perea Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Binaka gaia-emanda Jarritako gaia: Zu, Oihane, lady Oihane printzesa zara. Gaur goizean basora atera zara marrubi bila, eta bidean apo bat topatu duzu. Apoa eskuetan hartu eta musu bat eman diozu, eta apoa, bat-batean, Igor bihurtu da. Kokapena: XDZ - Xenpelar Dokumentazio Zentroa\n2003-12-14 Irun Txapelketa [Bertsoa] / Jon Martin\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Bidasoa ertzean / gaur bertso kantari. Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Merezita al zaude / gaurko finalean? Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Bidean geratu da / makina bat lagun. Kokapena: XDZ - Xenpelar Dokumentazio Zentroa\n2001-12-16 Donostia Txapelketa 11:00 [Bertsoa] / Igor Elortza\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Gabonak badatoz ta / gastatu dezagun\nPuntua: Itxurakeria da / hamarretik zortzi\nPuntua: Abendua gainezka / estu urtarrila\nPuntua: Gure laurdenarekin / bizi da jendea\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Durangoko azokan / a ze ikusmira!\nPuntua: Erosi nahi zuenak / bazeukan aukera\nPuntua: Idazle asko baina / irakurle gutxi\nPuntua: Liburua beti da / opari polita\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Errepidea sarri / arrisku iturri\nPuntua: Ezbehar ugariren / lekuko isila\nPuntua: Elkartzen direnean / presa ta alkohola\nPuntua: Alferrikakoa da / damutzea gero\n1993-12-19 Donostia Txapelketa 11:30 [Bertsoa] / Jokin Sorozabal Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: "Gerrikoa estutu" / entzuten da sarri Kokapena: XDZ - Xenpelar Dokumentazio Zentroa\n2013-12-15 Barakaldo Txapelketa 16:15 [Bertsoa] / Amets Arzallus, Beñat Gaztelumendi Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Binaka gaia-emanda puntutan Jarritako gaia: Kalean besarkadak dohainik emateko izena eman zenuten. Petoa jantzi, eta besarkadak ematen hastera zoazte. Argitalpenaren izenburua: Bertsolari Txapelketa Nagusia 2013 [Liburua] Kokapena: XDZ - Xenpelar Dokumentazio Zentroa\n1989-12-17 Donostia Txapelketa 11:30 [Bertsoa] / Andoni Egaña Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Lotuta egon arren / zakurrak du sena Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Zaharrak erakutsi, / gazteak ikasi Kokapena: XDZ - Xenpelar Dokumentazio Zentroa\n1986-03-23 Donostia Txapelketa 11:30 [Bertsoa] / Andoni Egaña Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Artalde guztiak du / bere ardi beltza Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Ondo portatu al da / bizitza zurekin Kokapena: XDZ - Xenpelar Dokumentazio Zentroa


Azkura duelako egiten du hatz - Nafarroako Hitza Azkura duelako egiten du hatz – Nafarroako Hitza\n2021, otsailak 26 Albisteak, Astekoa, Gizartea, nafarroa 574\nFernando Mikelarenak bertze historialari anitzen babesa jaso du, Arturo del Burgok haren kontrako salaketa jarri eta gero. Bere lanetan errandakoa berretsi du Mikelarenak, Iruñeko epaitegian: Arturo del Burgoren aitona Jaime del Burgo Torres Nafarroako erreketeen buruzagi izan zela 1936ko urrian.\nLiburu ausarta da; ez die biktimei erreparatzen, biktima horien hiltzaile izan ziren erantzule, laguntzaile eta gauzatzaileei baizik”. Orreaga Oskotzenak dira hitzak Isidoro Egia Olaetxearen biloba da; aitatxi zuena eta haren hiru anaiak hil zizkioten, 1936ko altxamendu militarraren ondorioz; 2016an erran zituen, Fernando Mikelarenak Sin piedad. Limpieza política en Navarra, 1936. Responsables, colaboradores y ejecutores (Pamiela, 2015) argitaratu eta gero. Historialariak lan horrekin hasi zuen Muertes oscuras (Pamiela, 2017), eta La (des)memoria de los vencedores (Pamiela, 2019) liburuekin osatu duen trilogia, 1936ko garbiketa politikoari buruz. Duela bost urteko hitzak berretsi ditu Oskotzek orain, eta nabarmendu du gertatu denak erakutsi diola zuzen zela: Jaime del Burgo Torresen biloba Arturo del Burgok Fernando Mikelarena salatu du, bere aitona trilogian aipatzeagatik.\n“Salaketa horrek erakusten du bide onetik ari dela Fernando [Mikelarena]”, erran du Oskotzek; azkura duelako egin duela hatz Del Burgoren familiak, alegia. Irainengatik kereila kriminala aurkeztu aurretiko adiskidetze egintzara deitu zuten Mikelarena, hilaren 18an, Iruñeko Lehen Auzialdiko 5. Epaitegira. Arturo del Burgok bere eskaerari eutsi zion egun horretan: asmo zuen Mikelarenak onar zezala La (des)memoria de los vencedores liburuaren eta 2020ko urrian argitaratutako Saca de Tafalla-Monreal 21/10/1936 artikuluaren egilea dela, eta onar zezala ez duela inolako frogarik aurkitu Jaime del Burgo ezein hilketarekin lotzeko.\n“Ez nuen horrelakorik espero”, erran du Fernando Mikelarenak, lasaitasunez. Adiskidetzeari uko egin zion hilaren 18an; 1936. urteko garbiketa politikoari buruz aipatutako lanak idatzi dituela onartu zuen, noski, eta lan horietan errandakoa berretsi zuen, gainera: “Jaime del Burgo Torres Nafarroako erreketeen buruzagia izan zen”. Esteban Ezkurrak izendatu zuen, behin-behinean. “Kargu horretan izan zen, gutxienez, 1936ko urriaren 18tik 27ra; halaxe jaso zuten garai hartan Pensamiento Navarro eta Diario de Navarra egunkariek”.\nDel Burgo erreketeen buruzagi zela gertatu zen, beraz, Tafallako ateratzea. Eta hori berretsi du Mikelarenak. “Datuak mahai gainean jarri bertzerik ez dut egin. Datuek diote Del Burgo zela erreketeen buruzagi egun horietan, eta horixe erran dut, ez bertzerik”.\n1936ko urriaren 21ean, Nafarroako Karlisten Gerra Batzorde Nagusiaren baimenarekin, Tafallako 64 errepublikazale herritik atera, eta Elon hil egin zituzten. Tafallako erreketeen buru Julian Castiella urriaren 18an hil zen, Siguenzako (Espainia) frontean, eta “zigor gisa” hil zituzten Tafallako herritarrak. Egun hartakoaz dauden lekukotzek ez dute Del Burgo Torres Tafallan edo Elon kokatzen.\n“Garai hartako lekukotzen eta datuen araberako informazioa eman dut nik; nire diskurtsoa kritikatzen ahal da, noski, baina datuekin egin behar da hori; eta datuen arabera argitaratu dudana ezin du inork ezeztatu”, nabarmendu du Mikelarenak. Historialarien lana “mugatzeko” saiakerak kezkatzen du beratarra batez ere, eta garbi erran du epaileek ezin dutela lan historiografikoa berrikusi. “Historialarion lana da hori”.\nMikelarena ez da hori uste duen bakarra. Historialari anitzen babesa jaso du egunotan; batetik, Basilio Lacort Ateneoko zenbait kidek gutuna idatzi eta zabaldu dute haren alde. Interneten bidez, bertzetik, Ikerketa historikoaren judizializazioaren aurka eta frankismoaren krimenak ezagutzeko eskubidearen alde izenburuko manifestua bultzatu dute historialari batzuek https://manifiestojudicializacion.blogspot.com/p/manifestua-eu.html. Sinatzaileen artean dira Nerea Perez Ibarrola, Gemma Pierola Narbarte, Zuriñe Sainz Pascual eta Amaia Alvarez Berastegi, bertzeak bertze.\nPamiela argitaletxeko kideen babesa ere jaso du Fernando Mikelarenak. “Haiei deitu nien, kereilaren berri jaso bezain pronto”, oroitu du historialariak. 1936ko garbiketa politikoari buruzko trilogiaren egileak bezala, Pamielako arduradun Txema Aranazek ere aitortu du Arturo del Burgok egindako urratsak “harritu” egin duela. “Ez genuen espero”, berretsi du. “Are gutxiago kontuan hartuta asmo berean atzera egin behar izan zuela bere aita Jaime Ignacio del Burgok”, erantsi du Aranazek.\nLanean jarraitzeko gogo eta asmo sendoa agertu du Fernando Mikelarenak. Eta eskertu egin dio keinua Orreaga Oskotzek. “Historialari zintzoa da, eta senideenganako errespetu handiz egiten du lan”, nabarmendu du. Oskotzek garbi du Del Burgoren bilobak “mahaian kolpea jo” nahi izan duela aurkeztutako salaketaren bidez. “Fernandoren lanak min egiten dien seinale”. Oskotz Areka memoria elkarteko kidea da. 1936ko garbiketa politikoan hildakoen eta errepresaliatuen bilobek eta ilobek osatzen dute. Elkarteak babesa eta elkartasuna agertu dizkio Mikelarenari, hain zuzen ere, eta eskertu egin du 1936ko errepresio horren arduradunak erdigunean jartzeko historialariak egindako ahalegina. “Ez da zilegi mezularia isilaraztea jasotzaileak mezua gustukoa ez duenean”.\nNafarroako Gobernuko Herritarrekiko Harremanetarako kontseilari Ana Ollok ere hartu du hitza Fernando Mikelarenaren aurkako kereilari buruz. Departamentu horren ardura da memoria historikoa lantzea herrialdean, eta, hori egiteko, hain zuzen, “Fernando Mikelarenaren gisako historialarien” lana defendatu du kontseilariak: “Diskurtso negazionistek gora egiten duten une honetan, ahanztura eta memoriarik eza bultzatzen diren honetan, inoiz baino beharrezkoagoa da Mikelarenaren gisako historialariek egiten duten lana babestea, lan horren bidez saiatzen baitira urte luzez ezkutuan egon den iragana ezagutzeko gakoak gure esku jartzen”, erran du Ana Ollok.\nErantsi du ikerlarien lana “judizializatzea” ez dela bidea: “Mesede eskasa eginen diogu memoria ikuspegi positibo batetik eraikitzeko eta gizarte demokratiko bat eraikitzeko bideari, ikerlarien lana eta ezagutza bera judizializatzen baditugu”, nabarmendu du Nafarroako kontseilariak.\n“Historialariak askatasunez egin behar du lan”, berretsi du Fernando Mikelarenak. Euskal Herritik kanpo gertatzen ari denari ere egin dio so, eta Polonian jazotakoa salatu du. Berriki, bi historialari zigortu dituzte herri horretan, eta 1.600 orrialdeko saiakera bateko paragrafo bat “zuzendu” eta “barkamena eskatu” beharko dute. Jan Grabowski eta Barbara Engelking dira Amaierarik gabeko gaua: judutarren patua Polonia okupatuan izenburuko lanaren egileak. Malinowo herriko alkateak emakume judu bat nazien esku utzi zuela eta zeukana lapurtu ziola kontatu zuten historialariek saiakeran. Alkatearen iloba batek salatu zituen, eta bere aldeko ebazpena jaso du. Poloniako Gobernuak ukatu du epaiketarekin zer ikusirik izatea. Prozesuak, halere, gobernuak bultzatutako lege bat du oinarri, Poloniako nazioari irain publikoak egitea zigortzen duen legea, alegia. “Horrelakorik ezin da onartu”, erran du Mikelarenak.\nJose Ramon Urtasun: “Arrazoia dugu lagun”\nJose Ramon Urtasunek «babes osoa» erakutsi dio Mikelarenari, ederki baitaki kereila bati aurre egitea zer den. 2016an, Jaime Ignacio del Burgok margolariaren kontra egin zuen.\nJose Ramon Urtasunek Burlatako Uranga jauregian erakutsi zituen bere koadroak, Jaime Ignacio del Burgok artistaren kontra aurkeztutako kereila kriminalarengatik epaitegira deitu zuten egun berean. 2016ko ekainaren 23an egin zuten bi aldeen arteko adiskidetze saioa, Nafarroako Justizia Jauregian. Adiskidetzeari uko egin zion margolariak, eta orduan azaldutakoei eutsi die orain ere, Fernando Mikelarena historialariari “babes osoa eta elkartasuna” agertzeko: “Ez da ataka samurra epaitegira joan behar izatea, baina aurrera egin behar dugu, arrazoia lagun baitugu”.\n“Ezin dut ulertu Del Burgo familiak, berriz ere, kereila aurkezteko urratsa egin izana”, erran du Urtasunek. 2016an, Navarra1936Nafarroa izenburuko erakusketa jarri zuen margolariak, Nafarroako Parlamentuan, eta erakusketa horregatik salatu zuen Jaime Ignacio del Burgok Urtasun, bi koadrotan bere sendia “iraintzen” zuela argudiatuta. “Orduan, orain bezala, Del Burgo familiakoak barregarri gelditu ziren”. Izan ere, salaketak ez zuen aurrera egin. Del Burgok Nafarroako Parlamentuko orduko presidente Ainhoa Aznarezen kontra egiteko asmoa ere agertu zuen, baina horretan ere atzera egin zuen, azkenean.\n“Nabarmentzeko gogoa bertzerik ez dut ikusten Mikelarenaren kontrako salaketaren atzean”, azaldu du Jose Ramon Urtasunek. “Kontrakoa” lortuko dutela uste du, ordea. Hau da, gertatu denak oihartzun handiagoa emanen diola, azkenean, historialariak bere liburuetan 1936ko garbiketa politikoari buruz ikertu eta argitaratutakoari.\nDel Burgoren salaketa jaso eta gero, Urtasunek Corellan erakutsi zituen parlamenturako prestatutako erakusketako koadroak. “Bat zulatu egin zidaten”, oroitu du margolariak. Iaz, berriz, Salobreñara (Espainia) eraman zuen artistak bere erakusketa, eta, han ere, zenbait lan hautsi zizkioten. “Ez ditut konpondu; gertatzen dena egun dugun errealitatearen isla da, finean”, erantsi du margolariak.\n« Batzar Nagusiaren oniritzia falta du Bardeako turismo plan berriak\nIritzia: Desesperazioa »


Programan parte hartzeko, enplegu-eskatzaile gisa izena eman behar duzu enplegu-zerbitzu publiko batean. Non eman behar duzu izena?\nLanbiden, Estatutik kanpo bizi bazara edota EAEra dagoeneko itzuli bazara.\nBeste autonomia-erkidego batean bizi bazara, dagokizun enplegu-zerbitzu publikoan.\nPrograman parte hartzeko izena eman eta gero, enpresek bidalitako enplegu-eskaintzak ikusi ahal izango dituzu, eta lanposturen bat interesatzen bazaizu eta profil egokia baduzu, hautapen-prozesu batean edo gehiagotan parte hartu ahalko duzu.\nDeialdi honen bitartez kontratatutako pertsonentzat, programak berak ezartzen du enpresak urtean zenbateko soldata gordina ordaindu behar dien gutxienez. Gutxieneko soldata hori titulu akademikoaren edo egindako ikasketen araberakoa da:\nGutxieneko ordainsari gordina urtean (aparteko pagak barne)\nLizentzia, ingeniaritza, arkitektura edo Bolonia Planeko masterra 24.000,00 euro\nUnibertsitate-diploma, ingeniaritza teknikoa, arkitektura teknikoa edo Bolonia Planeko unibertsitate-gradua 24.000,00 euro\nGoi-mailako heziketa-zikloak (LHII) 18.000,00 euro\nErdi-mailako heziketa-zikloak (LHI), Oinarrizko Lanbide Heziketa eta profesionaltasun-ziurtagiriak 15.000, 00 euro\nDerrigorrezko Bigarren Hezkuntza, edo ikasketarik ez 12.600, 00 euro\nEnpresak lehen 12 hilabeteetan (betiere 2019ko urriaren 30era arte) kontratu bakoitzeko jaso beharreko diru-laguntzaren zenbatekoa aldatu egiten da kontratatutako pertsonaren tituluaren eta sinatutako kontratuaren iraupenaren arabera; gehienez 12.000 euro izan daiteke.\nGainera, joan-etorrietako gastuak konpentsatzeko laguntzak emango dira, baldin eta deialdi honen bitartez kontratatu bada langilea. Laguntza horien zenbatekoa aldatu egiten da, gazteak nondik itzultzen diren EAEra:\nEstatuko edozein autonomia-erkidegotatik: 150 euro, abiapuntutik helmugaraino 300 km baino gehiago badaude.\nEuropar Batasuneko zein Europako Esparru Ekonomikoko herrialde batetik edo Suitzatik: 800 euro.\nMunduko beste herrialde batzuetatik: 1.000 euro.\nLekualdatzeagatiko laguntza , soilik eska daiteke, pertsona, Gazteen Itzultze programako lan-eskaintzaren baterako kontratatua izan bada. Hortaz, ezin daitezke lekualdatzeagatiko laguntzak eskatu Programan izena eman den momentuan


Itinerario biologico eu - gorbeiaparkea - web.araba.eus\nItinerario biologico eu - gorbeiaparkea\nMuruako Harrobietako hondoko aparkalekutik hasiko dugu paseoa, Zubialde ibaiko lehenengo pasabidea gurutzatu ondoren. Bide nagusia hartu behar dugu, ibaiko ubidea leunki igoz. Hirugarren pasabidea zeharkatzerakoan, ezkerraldean utziko dugu Zubialde erreka. Bide nagusiko balizak jarraituko ditugu eta, geroxeago, Letonakortako ingurua ezkerraldean utziko dugu. Minutu gutxi barru, Lisarandako larrea hasiko gara inguratzen.\nBidean, Austerritza inguruan, txabola bat aurkituko dugu (“Lisarandakoa” bezala ezagutzen dena). Ondotik pasatu eta bide nagusitik igoko gara. Pagadian sartuko gara eta, handik gutxira, oraindik ere aldapa gora, eskuineko bidexka hartuko dugu, konifero-basoberritzedun bi itxituraren artean pasatzen dena eta larre batera eramango gaituena. Belarretatik igoko gara, aurrerago, berriro pagoen artean, Umaranen azpialdean ibiliz. Ibilbidearen altuera handieneko puntua da hau.\nLeunki jaisten hasiko gara, eta eskuinera bira zakarra egin ondoren (90 gradukoa baino gehiagokoa), lerro zuzenean jaitsiko gara alanbre itxitura aurkitu arte. Eskuinaldera inguratuko dugu, bide zabala hartzeko. Barguntzatik jaitsiko gara hirugarren pasabideko zelaira ailegatu arte. Puntu horretan ezkerraldera biratu besterik ez dugu egin behar, aparkalekura itzultzeko.\nIbilbidea igel berde baten logotipoarekin balizatuta dago.\nAbiapuntua eta helmuga: Muruako Harrobiko aparkalekua. (Araba).\nDistantzia kilometrotan: 5,5 km\nDesnibela: 170 m


Organikoa Almendra Bihotza 250g – Biopanadería\nOrganikoa Almendra Bihotza 250g\nGoza ezazu, Bai Gabonetan, San Balentin egunean, eta xehetasun hori eskuz egindako produktu ekologiko batekin lagunduta emateko. Usainak salbatzen dituzten zapore, usainak, oroitzapenak, uneak. Tarta hau izan daiteke erromantiko gosaria zehar gozatu, postrea edo mokadu berezi bat. Ideal tea edo kafea batera. Osagai konbinazio minimalista honekin, gozamena ziurtaturik dago.\nAlmendrazko irina*, Guztira Azukre Kanabera*,Arrautzak*, Almendra xerra*. (Ekoizpen Ekologikoa)


Zergatik ez dira haurtxoak altueren beldur? | Consumer\nZergatik ez dira haurtxoak altueren beldur?\nAltuerekiko beldurra haurrengan agertzen da kateatzen hasten direnean, eta garapen motor honek bere ingurunea esploratzen uzten die\nEgilea: Cristian Vázquez 2013-ko azaroak 8\nBizitzako lehen hilabeteetan, haurtxoak ez dira altueren eta bestelako arriskuen beldur. Mutila katuka hasten denean eta bere kabuz mugitzen denean agertzen da beldurra, duela gutxi egindako ikerketa zientifiko batek dioenez. Artikulu honetan azaltzen da lehen hilabeteetan beldurrik ez izateak lagundu egiten diola haurrari ingurunea miatzen eta arriskuekiko beldurra esperientziarekin garatzen.\nZure ingurua miatzeko beldurrik gabeko haurtxoak\nBeldurra haurren presentzia errepikaria da: haurren beldurra iluntasunari, amesgaiztoak, munstroak, bainua hartu, gurasoengandik banandu eta abar. Batzuetan, beldur horiek, asaldatuak, arazo bihur daitezke. Hala ere, hilabete gutxi batzuetan, kasu askotan kontrakoa gertatzen da: beldurrik eza. Zergatik ez dute haurtxoek garaierari eta beste arrisku batzuei beldurrik ematen?\nAltueren eta beste ureztapen batzuen beldurra bederatzi hilabeteren inguruan sortzen da haurrengan\nZientzialari-talde batek esperimentu batzuk egin ditu, eta erantzun bat eman du. Altuerekiko eta bestelako arriskuekiko beldurra agertzen da haurrek beren kabuz, hau da, bederatzi hilabeteren inguruan, kateatzen eta espazioak zeharkatzen esperientzia dutenean.\n“Beldurra agertzean atzerapen horren onura handienetako bat da haurrek joera handiagoa dutela beren ekintzen ondorioez gutxiago arduratzen direnean”, azaltzen dute ikertzaile horiek “New Scientist” aldizkarian argitaratutako artikulu batean.\nHaurren beldurra, esperientziatik abiatuta garatua\nEsperimentuetako bat izan zen haurtxo-talde bat hartzea, oraindik ez zekitena kateatzen eta beraiek kontrolatzen zuten ibilgailu motorizatu batean mugitzen irakasten. Bi aste igaro ondoren, haur horiek – eta prestakuntza hori jaso ez zuten beste batzuk – “ikusmen-labar” izeneko gailu batean jarri zituzten, elkarren artean desnibel handia zuten bi plataforma, eta hor, hauspeakina kristal batez estalita zegoen. Itsaslabarraren goiko aldean egonik, ibilgailuan mugitzen ikasi zuten haurrak urduri jartzen ziren eta haien bihotzaren erritmoa bizkortu egiten zen. Hala ere, hori ez zen gertatzen oraindik bere kabuz mugitzen ez zirenekin.\nBaina, zer gertatzen da jada kateatzen dakiten haurtxoekin? Kristalak estaltzen duen desnibelaren ertzeko postuak, ez ziren ausartzen horren gainean, nahiz eta amek beste aldetik deitzen zieten. Hau da, dagoeneko garatu dute beren beldurra. Bideo bat argitaratu du ‘Live Science’ aldizkariak.\nBeste proba batean, “areto mugikor” bat jarri zuten ikertzaileek, eta, han, pareten mugimenduak ilusioa sortzen du, bera baita mugitzen ari den pertsona. Berriz ere, beren kabuz leku batetik bestera joateko esperientzia ezagutu zuten haurrek sentitu zuten gehien.\nIkerketa horiek iradokitzen dutenez, altuerekiko kontzientzia eta beldurra ez dira gertatzen garapen fisiologikoaren ondorioz, baizik eta mugimenduaren beraren bidez lortutako esperientziaren ondorioz. Hala, haurtxoek erorikoen eta kolpeen ondorioz minik ez hartzeko ikasten dute.\nBeste proba batzuk itsaslabar bisualarekin\nIkusmeneko itsaslabarra (visual cliff) Eleanor J psikologoek diseinatu zuten duela hamarkada batzuk. Gibson eta R. D. Walk, Cornell Unibertsitateko ikertzaileak (AEB). ), eta ikerketa ugari egin ahal izan ditu, bai gizakiekin bai animaliekin, azken hori baino lehen. Izan ere, azken hori garaierari lotu zaio, eta kateatzen ikasi du.\n2010ean, North Carolinako Unibertsitateko adituek ikusi zuten haurtxoak askoz gehiago zeuzkala zati lauak baino askoz gehiago labana-labarraren zati sakona kateatzen; izan ere, lehenengoak askoz gehiago deitzen zien, bai ikusizko mailan, bai ukimenean. Ikerketak, gainera, zera aurkitu zuen: azkenean jaiotako haurrek aurretik jaiotakoek baino estrategia motor askoz gehiago erakusten zituzten.\n1957ko lan batean, gailuen sortzaileek frogatu zuten amen keinuek eta adierazpenek eragina dutela urte bateko haurren portaeran, beren jokabidearen gainean zalantza egiten dutenean. Proban, lehenengo, haurrak gainazal lau baten mutur batean jartzen ziren, eta ama, bestean. Amak hainbat adierazpen erakusten zituen, positiboak (alaitasuna, seme-alabarekiko interesa, etab.). negatibotzat (haserrea, beldurra), baina txikia beti joaten zen harengana. Bigarren zatian, ikusmen-labar batean errepikatu zen esperientzia, txikienarekin zati lauan eta ama eremu sakonaren beste aldean. Kasu horietan, haurrek alde sakon hori gurutzatzen zuten amaren adierazpen positiboen aurrean, baina ez zuten egiten adierazpen negatiboen aurrean. Bideo honetan, esperimentu honen bertsio baten irudiak ikus daitezke.\ngateo del bebé-eu haurtxoak maternidad-eu miedo a las alturas-eu miedos-eu niños-eu padres-eu paternidad-eu


Txikitoen zergatia eta tabernako jana - Ahotsak.eus\nTxikitoen zergatia eta tabernako jana
Gizonek ardoa edaten zuten tabernan. Txikitoak hartzearen zergatia: etxean jende asko izaten zen, eta lanetik irtetean tabernara joaten ziren gizonak, traba ez egiteko. Tabernako jan-edana. Pintxorik ez zen egoten. Igandetan umeak aitekin joaten ziren tabernara, eta pastelak jartzen zituzten barran. Haragi egosia jartzen zen eta salda, tortillak, legatza.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-011-003 kodeko bideoa nahi duzula aipatzea: ahotsak@ahotsak.eus\nGizonek ardoa edaten zuten tabernan. Txikitoak hartzearen zergatia: etxean jende asko izaten zen, eta lanetik irtetean tabernara joaten ziren gizonak, traba ez egiteko. Tabernako jan-edana. Pintxorik ez zen egoten. Igandetan umeak aitekin joaten ziren tabernara, eta pastelak jartzen zituzten barran. Haragi egosia jartzen zen eta salda, tortillak, legatza.\nGaia(k): Ohiturak eta bizimodua » Elikadura » Jatekoa eta edatekoa , Familia eta harremanak » Lagunartea eta familia » Gaztetako ibilerak , Aisia » Taberna giroa » Tabernak eta jatetxeak\n-Eta ze, ze eraten zan? Ze eraten zuten gizonek?\n-Txikitoa, bai. Txikitona´re... beitu, esaten da txikiteoa, txikiteoa, baiño txikiteoak bere esplikazioa badu. Ordun txikiteoa asko zan. Beitu, etxiak zian txikiak, familik haundiyak: aiton-amonak, eta etxeako bat ezkontzen zan, eta ume asko. Ta /da/ ordun saloik eta ez zeon /etzeon/, bizitza iten zan sukaldean dana, eta umek ba gela batian hiru eo, ohi bakoitzian bi ta hola. Eta gizonak gehiyenak langilek zian, eo arotzak eo linternerok eo, e... eo igeltserok eo... eta lanetikan irten eta etxea jun, eta ordun baiñok´e ez zeren /etzeren/, sukaldeko arraskan pixka bat txukundu... eta pixka bat erropak eta aldatu, ta han traban zeren. Teleik ez zeon /etzeon/, ta kalea. Ta laun artian ba baxoerdik edatea. Gero, danak, ume guztik eta apaldu ta ohiyian sartzen zianian, ordun etxea apaltzea. Hori esplikazio oso interesantia da, zeatikan ematen du gizonak ba parranderok eo... beti ba kalen ta /da/ baxoerdik eaten ta /da/... bazun bere zergatia. Bai.\n-Eta zuen tabernan edariya ta… jatekua ere egongo zan.\n-Bueno, ez oain bezela. Oaingo pintxok eta hoiyek ez zeren /etzeren/. Horrek izan zun /izantzun/ bere… beitu, igandetan askotan ba emakumek etxen, bazkaiya iten, eta umek ba aitakin; emaztiak: “Bueno, eaman ume habek hemendikan buelta bat ematea”. Baiño buelta bat ematea izaten zen bukaera alde zarren. Eta hasi giñan jartzen igandetan mostradorian pastelak, umeegatik. Bestela, hamaiketakua iten zan, baiño mahaiyan. Adibidez, haragi egosiya; orduan haragi asko ibiltze(n) zan salda iteko ta… ordun ez zegon /etzegon/ “ni”… ez, e, nola da? Kener, Knorrk eo Korn… bueno, hoi; oaingo Gallina Blanca ta istorik, ordun ez zeon, ordun haragiya. Eta haragi hura zerbitzen zan ba piparrakin o tomatikin o, hamaiketakua. Salda, eta gero hori. Eta mostradoren geo hasi zan pintxuak-eta jartzen. Atsaldetan bai, atsaldetan tortillak-eta, adibidez antxoan tortillak, e, bakallauan tortillak, legatz prijitua, mostradoren. Eta bokartak, zianian, ta /da/ holako gauzak jartzen zian mostradoren. Baiño pintxona gero hasi zan. Oain, berriz, hoi da inportantena.\nGabonetan gaztainak eta patatak\nArantzazu, Loiola eta San Migelera peregrinazioak\nLoiola Irratiko bertso lehiaketetako finalak tabernan


Deusto Business Schoolek “Business, Sport & Fun” jardunaldien 8. edizioa antolatu du | Deusto\nDeusto Business Schoolek “Business, Sport & Fun” jardunaldien 8. edizioa antolatu du\nDatorren astelehenean, ekainak 6, “Business Sport & Fun” jardunaldien 8. edizioa hasiko da, Deusto Business Schoolek antolatuta, Deustuko Unibertsitatearen Donostiako campusean. Hiru eguneko programa bat da, enpresen zuzendaritza eta kudeaketan interesa duten batxilergoko lehen mailako ikasleei zuzendua. Parte hartzaileek Deusto Business Schoolen erabiltzen den ikaskuntzako metodologia ezagutu eta bizi ahal izango dute, enpresaren eta kirolaren munduak lotzen dituen konbinazio berritzaile honi esker. Jardunaldiak Donostiako campusean izango dira, ingurune ireki eta atseginean, parte hartzaileen esperientzia trukea ahalbidetzeko.\nAsun Ibañez Romero Deusto Business Schooleko Donostiako campuseko dekanordeak azaldu du jardunaldiek parte hartzaileei aukera ematen dietela enpresen zuzendaritzaren mundura hurbiltzeko, modu dinamikoan eta dibertigarrian. Azken helburua da ikasleek gozatzea, sormena eta berrikuntza lantzen dituzten bitartean. “Enpresa batean, kirol talde batean bezala, gogor egin behar da lan eta ahalegina oso garrantzitsua da. Helburu komun bat partekatu behar da eta helburu hori lortzeko bidean gozatu”, azpimarratu du.\nOrain arteko edizioetan, Business, Sport & Fun programan kirol eta enpresa munduko profesional ezagunek hartu dute parte, guztiak Deusto Business Schoolen ikasitakoak. Horien artean aipa ditzakegu Ander Vilariño, automobil gidaria; Adur Letamendia, Pukas Surf SLko proiektuen zuzendaria eta surflari profesionala; Nahco Núñez, Gipuzkoa Basketeko presidentea; eta Real Sociedadeko hainbat profesional, esate baterako, Juan Carlos Ubis.\nPrograma osoa eta dibertigarria, ekinez ikasteko\nZortzigarren edizio hau datorren ekainaren 6, 7 eta 8an izango da. Bertako jarduerak pentsatuta daude parte hartzaileek unibertsitatea, bertan lan egiteko modua eta hezkuntza metodologia ezagutzeko. “Guztia modu dibertigarri eta lasaian antolatu dugu, parte hartzeko jarduerez baliatuz, ikasten den bitartean, ongi pasatzeko”, dio Asun Ibañezek.


Gutaz : Hack.in#badakigu 3.0\nHack.in#badakiguherritik herriarentzat sortu den informatika elkartea da, Informatika bere osotasunean ulertzen duena eta honen inguruan lanean ari diren norbanako, kolektibo, eragile sozial eta politiko, administrazio publiko eta beste hainbeste subjektuek duten eraginaz jabetzen dena. Elkartean politika asanblearioa jarraitzen dugu, kide guztien aportazioak era berdintsuan kontutan hartuz eta baloratuz, talde barruan partehartzailetasuna sustatuz. Ez da sekula jarrera homofobo, sexista, arrazista edo ta beste motatako jarrera atzerakoirik onartuko, hau oinarrizko printzipioetariko bat izanik.\nTeknikaren sozializazioa: Informatika izatez, teknika hutsa da. Kasu askotan jendearen eskuetara heltzen ez den edo ta heltzekozailtasunak dituen teknika. Gure helburuetariko bat teknika hau herriari zabaltzea da, bide berean herriaren teknikarengandik ikasteko duguna ikasiz. Modu honetan ezagutzen elkarbanatzea lortzen dugu.\nSoftware askearen hedapena: Software askea softwarearen izaera naturala da, nahiz eta gaur egungo jendarte honetan software jabeduna normaltzat jotzen dugun. Software askeak erabilpen asktasun handia ematen digu, eta herriarengandik hurbilago dago. Teknikaren sozializaziorako bideetariko bat da software askea.\nSarearen neutraltasuna: Sare neutrala, komunikazio sareetan zehar dabilen informazioarengan murrizketarik ez duen sarea da, eta gure helburuetako bat neutraltasun hau mantentzea da. Sarearen neutraltasunaren kontrako ekintzarik aipagarrienak gaur egun P2P programen bidezko datuen elkarbanatzearean kontrako kanpainak dira. Teknika sozializatu nahi badugu sarea neutrala izan behar da.\nIrakaskuntza: Irakaskuntza beti ikusi izan da modu berdinean. Ikasleek baino ezagutza handiagoa duten irakasleek beharrezko gaiak irakasten diete ikasleei, eta hauek, ezagutza hauek datozen heinean irentsi. Gure helburuetariko bat, irakaskuntza eredu honekin apurtu eta formula berri batekin jarraitzea da.\nIrakaskuntza kolektiboa: Irakaslea bere aldaretik jeitsi partehartzaile bilakatuz, honela ikasle guztien aportazio eta zuzenketak modu naturalean barneratuz.\nAutoirakaskuntza: Gai konkretu bati buruzko autoikaskuntza sustatu. Irakaskuntza ez dagoelako beti ikasgelen barruan.\nAutoirakaskuntza kolektiboa: Gai bati buruzko ezagupenak izan nahi ditugunean, lankide guztiak has gaitezke gai horri buruz ikertzen. Honela, guztion artean antolatutako ikastaro/tailer batean ikasitakoa elkarbana dezakegu.\nJakintza askea: Jakintza askea edo informazioaren zirkulazio askea beti egon izan da jendartearen istorian zehar. Jakintza geureganatu, hauetaz baliatu eta besteei zabaltzen dizkiegu. Jakintza oro guztiona da eta guztiok izan behar dugu jakintza hau geureganatzeko aukera. Gaur egun patente eta jabetza intelektualak trabak jartzen dizkie jakintza askeari, hau geureganatzea zailago bilakatuz. Jakintza askearengan sinisten dugu, eta honen alde erabil genitzaken tresnetariko batzuk software lizentzia askeak eta copyleft lizentziak dira. Zer gertatuko zen Alexander Fleming-ek penizilinari buruz zituen ezagutzak berekin hilobira eraman balitu?\nEuskara: Urteak pasa ahala, euskeraren egoera informatika munduan hobetzen ari da. Informatika euskaraz ikasteko aukera dago, programa ugari (gehienbat askeak) daude euskaratuta, etab. Hala ere oraindik lan gogorra dago egiteko alor honetan. Orokorrean jendea ez da oso eroso sentitzen informatika euskaraz erabili edo honi buruz euskaraz hitzegitean, gutxi dira informatika euskaraz erabiltzen duten eskola eta enpresak… Informatika munduan euskararen normalizazioa lortzearen alde gabiltza lanean.


Gardentasuneko katalogoa - Eibarko Udala\n21 - 40 erakusten 78 emaitzetatik.\nUdalaren zein udal erakundeen ondasun eta eskubideen inbentarioaren eboluzioa argitaratu da, 2010-2019 urte bitartean.\nDokumentu horri nahitaez, berariaz eta banaka atxiki zaizkion hautetsien eta behin-behineko langileen zerrenda adierazten da, baita borondatez atxiki zaizkion gobernu-erantzukizunik gabeko udal-ordezk\nUdal Osoko Bilkurak Eibarko Udalaren lehen Etika eta Gobernu Onaren Kodea onartu zuen 2020ko ekainaren 29an. Kode horren helburua da Udalbatzako hautetsiek bete behar dituzten gobernu onaren betebehar\nIzenpetutako hitzarmenen eta mandatuen zerrenda argitaratu da.\n2016-2019 urteen bitarteko txostenak zure esku.\n2015-2018 urte bitarteko txostenak.\nUdalak sinatutako hirigintzako hitzarmenak plazaratu dira.\nIdentifikazio datuak, enpresako kotizazioei buruzkoak eta KKK Nagusiaren Beste Datuak. 2019ko irailaren 3ko datuak dira guztiak.\nOHARRA: Behin-behineko organigrama argitaratu dugu. Bertan, 2019ko Eibarko Udalaren Langileen Plantila eta Lanpostuen Zerrenda islatu dugu. Egun, Udala lanpostuen balorazio prozesu batean murgilduta d\nHautetsien ondasun aitorpenak\nOHARRA: Datu hauek oinarrituta daude hautetsiek beren kargua hartu zuten ekitaldian egindako ondasun aitorpenetan.\nUdalari atxikitako erakunde deszentralizatuen, udal sozietateen edota tresna-izaera duten lanpostuen zerrendak: Udal Kirol Patronatua, Juan Bautista Gisasola Herriko Musika Eskolaren Patronatua eta Sa\n2015 eta 2019 urteen artean jasotako alegazioak eta zuzenketak argitaratu dira.\nEibarko Udalaren sail, zerbitzu eta unitateek eskaintzen dituzten zerbitzuei buruzko informazioa eta kalitatezko konpromisoak jasotzen dituzten Zerbitzu Kartak.\n2015-2018 urte bitartean amaitutako obrak argitaratu dira.


1954ko Italiako Giroa - Wikipedia, entziklopedia askea.\n1954ko Italiako Giroa Itzuli Handi honen 37. edizioa izan zen. Urte horretako maiatzak 21 eta ekainak 13 artean ospatu zen, 22 etapatan 4337 kilometroko ibilbidea eginez, garaileak, Carlo Clerici suitzarra, batez beste 33,563 kilometro orduko abiaduran bete zituenak. Lasterketa Palermon hasi eta Milanen amaitu zen.\n105 txirrindularik hasi eta 67k amaitu zuten proba.\nCarlo Clerici suitzarrak hartu zuen Fausto Coppi handiaren lekukoa, oraingo honetan laugarren izatea baino lortu ez zuena. Clericik bere garaipena, 6. etapako ihesaldi batean oinarritu zuen, abantaila handia eman ziona, ordu erditik gorakoa, gainontzeko partehartzaileekiko. Eskalatzaile ona ez bazen ere, txirrindulari suitzarrak nahiko eroso mantendu ahal izan zuen bere lidertza lasterketa amaiera arte. Bere herrikidea zen Hugo Koblet, aurreko urtean bezala, bigarren izan zen, eta Nino Assirelli, 6. etapako ihesaldiko beste partaideetako bat izan zena, hirugarren izan zen. Jesus Loroño bizkaitarrak 24. postuan amaitu zuen.\nHerbehereak Wim van Est\nEspainia Bernardo Ruiz\nSuitza Hugo Koblet\nEtapa Ibilbidea Kilometroak Etapa irabazlea Sailkapen nagusiko liderra\n1.a Palermo-Monte Pellegrina 36 (Taldekako erlojupekoa) Italia Bianchi Italia Fausto Coppi\n2.a Palermo-Taormina 280 Italia Giuseppe Minardi Italia Giuseppe Minardi\n3.a Regio de Calabria-Catanzaro 172 Italia Nino Defilippis Italia Giuseppe Minardi\n4.a Catanzaro-Bari 352 Italia Angelo Conterno Italia Giuseppe Minardi\n5.a Bari-Napoli 279 Belgika Rik Van Steenbergen Herbehereak Gerrit Voorting\n6.a Napoli-L'Aquila 252 Suitza Carlo Clerici Suitza Carlo Clerici\n7.a L'Aquila-Erroma 150 Italia Giorgio Albani Suitza Carlo Clerici\n8.a Erroma-Chianciano 195 Italia Giovanni Petinatti Suitza Carlo Clerici\n9.a Chianciano-Florentzia 180 Italia Giovanni Corrieri Suitza Carlo Clerici\n10.a Florentzia-Cesenatico 211 Italia Pietro Giudici Suitza Carlo Clerici\n11.a Cesenatico-Abetone 230 Italia Mauro Gianneschi Suitza Carlo Clerici\n12.a Abetone-Genova 251 Belgika Hilaire Couvreur Suitza Carlo Clerici\n13.a Genova-Turin 211 Herbehereak Wout Wagtmans Suitza Carlo Clerici\n14.a Turin-Brescia 240 Italia Annibale Brasola Suitza Carlo Clerici\n15.a Gardone-Riva del Garda 42 (Erlojupekoa) Suitza Hugo Koblet Suitza Carlo Clerici\n16.a Riva del Garda-Albano Terme 131 Belgika Rik Van Steenbergen Suitza Carlo Clerici\n17.a Albano Terme-Padua 105 Belgika Rik Van Steenbergen Suitza Carlo Clerici\n18.a Padua-Grado 177 Italia Adolfo Grosso Suitza Carlo Clerici\n19.a Grado-San Martino di Castrozza 247 Herbehereak Wout Wagtmans Suitza Carlo Clerici\n20.a San Martino di Castrozza-Bolzano 152 Italia Fausto Coppi Suitza Carlo Clerici\n21.a Bolzano- Suitza Saint Moritz 222 Suitza Hugo Koblet Suitza Carlo Clerici\n22.a Suitza Saint Moritz-Milan 222 Belgika Rik Van Steenbergen Suitza Carlo Clerici\n1. Carlo Clerici Suitza 129h 13' 07"\n2. Hugo Koblet Suitza + 24' 16"\n7. Gerrit Voorting Herbehereak + 35' 05"\n9. Fritz Schaer Suitza + 40' 51"\n1953ko Italiako Giroa Italiako Giroa\n1954ko maiatzak 21 eta ekainak 13 artean ospatua Ondorengoa\nOrriaren azken aldaketa: 4 abuztua 2021, 07:37.


PIPERPOLIS: Bekatorosak album grafikoaz solasean Dom Campistronekin - Arrosa\n“Bekatorosak” liburu grafikoa Dom Campistron argitaratu berri duen liburua dugu gaurkoan bidelagun izango dugu Bilbo hiria irratian. Zazpi maitasun eta borroka istorioren lekukotza eta aitortza, baita homofobiaren aurkako aldarria bada liburua. Zazpi testigantza, zazpi elkarrizketa izenik gabe, adin ezberdinak dituzte, 50 urtetik gora ditu zaharrenak eta gazteenak 24 urte. Nafarroa Behereko zazpi lagun elkarrizketatu ditu, lesbianak, queerrak, gayak, eta paperera ekarri ditu haien esperientziak irudiz lagunduta.\nThe post PIPERPOLIS: Bekatorosak album grafikoaz solasean Dom Campistronekin first appeared on Bilbo Hiria irratia.\nPosted in elkar argitaletxea, Kultura, PiperpolisTagged #literatura\nar. Eka 15 , 2021\nPIPERPOLIS: Kerobiak Bilbon abiatuko du disko berriaren bira


200.000 euro doktore ikertzaileen mugikortasun-programarako (Gobernu Bilera 2021-10-19) - Eusko Jaurlaritza - Euskadi.eus\nGobernu Kontseiluak, Hezkuntza sailburuaren proposamenez, gaurko bileran onartu du doktore ikertzaileen mugikortasun-programarako dirulaguntzak arautzen dituen Agindua.\n200.000 euroko diru-kopuruarekin, deialdi honek dirulaguntzak eskaintzen ditu ikerketa-zentroetan egonaldiak egiteko –dedikazio esklusiboarekin-, I+G+i-ko erakunde eta zentroetako unibertsitate-irakasleen eta ikertzaileen mugikortasun geografikoa sustatzeko eta haien gaitasunak eta ikerketa-taldeen lehiakortasuna hobetzeko helburuz.\nIkertzaileen mugikortasun-programa hau bi modalitatetan garatzen da:\nA modalitatea, ikertzaile seniorren mugikortasunerako, langile iraunkorrentzat (150.000 euro)\nB modalitatea, ikertzaile juniorren mugikortasunerako, langile ez-iraunkorrentzat (50.000 euro)\nLaguntza hauen onuradun izan daitezke Zientzia, Teknologia eta Berrikuntzarako Euskal Sareko agente gisa ziurtaturiko entitateak. Euskaditik kanpo kokatutako ikerketa zentroetan egonaldiak egingo dituztenak, aldiz, laguntzen eskatzaile den entitatearekin lan-harremana duten ikertzaileak izango dira. Euskal ikertzaileak maizen mugitu izan diren ikerketa zentroak honako herrialde hauen egon ohi dira: Erresuma Batuan, Alemanian, Amerikako Estatu Batuetan, Australian, Txilen, Kanadan, Suedian, Danimarkan, Errusian edo Zeelanda Berrian, besteak beste. Ikertzaile horiek doktore izan beharko dute, eta laguntza jasoko duen entitatean gutxienik bi urteko antzinatasuna.\nDestinoko zentroan egingo duen egonaldian, harrera-ekipoaren lan-ildoan integratuta dagoen ikerketa-proiektu bat, edo trukeak eta maila handiko lotura zientifikoak ezartzera bideratutako beste jarduera batzuk egin beharko ditu ikertzaileak. Egonaldi hau 2022 urtean burutu beharko da, eta gutxienik bi hilabete eta gehienez sei hilabeteko iraupena izango du.\nIkertzaileentzako mugikortasun-programak tresna egokia dira, ikerketa sustatzeko Hezkuntza Sailaren lan-ildoen baitan, komunitate zientifiko eta teknologikoa prestigio handiko ikertzaileekin harremanetan jartzeko, bai eta unibertsitateko irakasleen ezagutza zientifikoak eta teknikoak eguneratu eta perfekzionatzeko ere.